
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 69 

12 Απριλίου 1995 


ΝΟΜΟΣ ΥΓΓ ΑΡ1Θ. 2300 
Μεταφορά Συντελεστή Δόμησης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Ορισμοί 

Κατά την έννοια του παρόντος νόμου, 
α) "Βαρυνόμενο ακίνητο - είναι εκείνο το ακίνητο για 
το οποίο δύναται να χορηγηθεί "τίτλος δικαιώματος 
μεταφοράς συντελεστή - κατά τις διατάζεις του άρθρου 
2 του παρόντος νομού. 

β) Ωφελούμενο ακίνητο" είναι το ακίνητο στο οποίο 
πραγματοποιείται η μεταφορά πρόσθετου συντελεστή 
δόμησης (Σ.Δ.) από βαρυνόμενο ακίνητο. 

γ) "Μεταφορά συντελεστή δόμησης - (Μ.Σ.Δ.) είναι η 
αφαίρεση ΣΑ από βαρυνόμενο ακίνητο και ή προσθήκη 
αυτού σε ωφελούμενο ακίνητο. 

δ) "Πραγματοποίηση Μ.Σ.Δ.' είναι η υλοποίηση πρό¬ 
σθετου Σ.Δ. σε ωφελούμενο ακίνητο λόγω Μ.Σ.Δ,. Ως 
υλοποίηση νοείται η έκδοση της απόφασης του προϊ¬ 
σταμένου της αρμόδιας περιφερειακής υπηρεσίας της 
παρ. 5 του άρθρου 17 του παρόντος νόμου ή της 
απόφασης Υπουργού της παρ. 6 του άρθρου 21 αυτού. 

ε) "Περιοχή υποδοχής συντελεστή δόμησης - (Π.Υ. 
Σ.ΔΟ.) είναι η περιοχή όπου συντρέχουν τα κριτήρια 
της ενότητας Β του άρθρου 4 του παρόντος νόμου και 
επιτρέπεται η πραγματοποίηση Μ.Σ.Δ. εντός αυτής, 
σύμφωνα με τα κριτήρια των ενοτήτων Γ και Ε του 
ίδιου άρθρου 4. 

στ) Ειδική ζώνη υποδοχής συντελεστή" (Ε.Ζ.Υ.Σ.) 
είναι η ζώνη όπου συντρέχουν τα κριτήρια της ενότητας 
Δ του άρθρου 4 και μέσα στην οποία επιτρέπεται η 
πραγματοποίηση Μ.Σ Δ. σύμφωνα με τα κριτήρια που 
καθορίζονται από το διάταγμα έγκρισής της ή της 
ενότητας Ε του ίδιου άρθρου, εφόσον δεν καθοριστούν 
διαφορετικά κριτήρια. 

ζ) Αρμόδια κεντρική υπηρεσία του Υπουργείου Πε¬ 
ριβάλλοντος, Χωροταξίας και Δημόσιων Εργων - ή απλώς 
"Αρμόδια κεντρική υπηρεσία" είναι η οργανική μονάδα 
του Υπουργείου Περιβάλλοντος, Χωροταξίας και Δη¬ 


μόσιων Έργων, η αρμόδια να εισηγηθει την έγκριση 
χορήγησης τίτλου Μ.Σ Δ., να τηρεί το μητρώο Μ.Σ.Δ. 
και το Βιβλίο Τίτλων μεταφερόμενων Σ.Δ.. 

η) "Αρμόδια περιφερειακή υπηρεσία - είναι το αντί¬ 
στοιχο τμήμα Πολεοδομίας και Πολεοδομικών Εφαρμο¬ 
γών του νομού, στα διοικητικά όρια του οποίου βρίσκεται 
το βαρυνόμενο ή ωφελούμενο ακίνητο ή οι αντίστοιχες 
Διευθύνσεις Πολεοδομίας για τους. Νομούς Αττικής και 
Θεοσαλονίκης. Οι υπηρεσίες αυτές είναι αποκλειστικά 
αρμόδιες για τη χορήγηση αδειών οικοδομής, όταν 
γίνεται χρήση δικαιώματος Μ.Σ.Δ., καθώς και για τον 
έλεγχο εκτέλεσης των σχετικών οικοδομικών εργασιών 
και εφαρμογής των διατάξεων για τα αυθαίρετα. 

θ) "Τίτλος δικαιώματος Μ.Σ.Δ. - ή απλώς "Τίτλος" είναι 
ο κατά Το άρθρο 12 τίτλος που χορηγείται στους 
δικαιούχους βαρυνόμενων ακινήτων και στον οποίο 
ενσωματώνεται το εγκριθέν δικαίωμα αυτών για μετα¬ 
φορά συντελεστή δόμησης. 

ι) "Μητρώο Μ.Σ.Δ." ή απλώς "Μητρώο" είναι το κατά 
το άρθρο 11 του παρόντος τηρούμενο βιβλίο και φάκελος 
των αποφάσεων έγκρισης χορήγησης τίτλου Μ.Σ.Δ και 
πραγματοποίησης Μ.Σ.Δ. σε ωφελούμενα ακίνητα. 

ια) Βιβλίο Τίτλων Μ.Σ Δ. - ή απλώς "Βιβλίο Τίτλων" 
είναι το τηρούμενο βιβλίο στο οποίο καιαχωρούνται οι 
τίτλοι και οι μεταβολές αυτών. 

ιβ) "Πολεοδομικό συγκρότημα" είναι το πολεοδομικό 
σύνολο, μέσα στα διοικητικά όρια περισσότερων του 
ενός δήμων ή νομαρχιών, που χαρακτηρίζεται από τη 
συνέχεια του οικιστικού ιστού και καθορίζεται με από¬ 
φαση του Υπουργού Περιβάλλοντος, Χωροταξίας και 
Δημόσιων Έργων. Το "Πολεοδομικό συγκρότημα" Θεσ¬ 
σαλονίκης περιλαμβάνει τους δήμους και κοινότητες 
που αναφέρονται στο ν. 1561/1985. άρθρο 14 ενότητα 
Α παρ. 1.3. 

ιγ) "Περιοχή αμιγούς κατοικίας". "Περιοχή γενικής 
κατοικίας", "Πολεοδομικό κέντρο ' είναι οι περιοχές οι 
οποίες σύμφωνα με τον πολεοδομικό τους κανονισμό 
έχουν τις χρήσεις Αμιγούς ή Γενικής Κατοικίας κ.λπ.. 
όπως αυτές εξειδικεύονται στο από 3.3.1987 προεδρικό 
διάταγμα (ΦΕΚ 166 Δ"). Ως περιοχές αμιγούς κατοικίας 
θεωρούνται επίσης αυτές στις οποίες επιτρέπεται η 
χρήση μόνο κατοικίας. 




3342 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΟΤΟ) 


<δ) 'Πολεοδομικώς ενδιαφέρον σημείο της πόλης* 
είναι το σημείο όπου η δημιουργία κοινόχρηστου χώρου 
συμβάλλει σημαντικά στη βελτίωση του περιβάλλοντος 
και της ποιότητας ζωής της συγκεκριμένης περιοχής. 

Άρθρο 2 
Γενικές διατάξεις 

1.„Με απόφαση του Υπουργού Περιβάλλοντος, Χω- 
ροτφας και Δημόσιων Εργων, που δημοσιεύεται στην 
Εφημερίδα της Κυβερνήσεως, ύστερα από γνώμη του 
Κεντρικού Συμβουλίου Χωροταξίας, Οικισμού και Περι¬ 
βάλλοντος (Κ.Σ.Χ.Ο.Π.), για κάθε οκίνητο το οποίο με 
τον παρόντα νόμο χαρακτηρίζεται ως βαουνόμενο, πλην 
των ακινήτων της παρ 2 της ενότητας Α του άρθρου 
3, δύναται να εγκρίνεται η χορήγηση τίτλου Μ.Σ Δ για 
ολόκληρο το Σ.Δ., που σύμφωνα με τις ισχύουσες 
γενικές και ειδικές πολεοδομικές διατάξεις μπορεί να 
υλοποιηθεί στο ακίνητο σε υπέργειους ορόφους (δεν 
περιλαμβάνονται τα υπόγεια) ή για το μη υλοποιηθέν 
τμήμα του, βάσει μελέτης, η οποία συντάσσεται κατά 
τα οριζόμενα στην παρ.1 του άρθρου 7 του παρόντος. 
Για τα ακίνητα της παρ 2 της ενότητας Α του άρθρου 
3, ο τίτλος Μ.Σ.Δ. χορηγείται για τις επιφάνειες που 
προκύπτουν από το γινόμενο του εμβαδού του ρυμο- 
τομούμενου τμήματος του ακινήτου επί τον ισχύοντα 
Σ.Δ. της περιοχής 

Οι παραπάνω αποφάσεις εκδίδονται ύστερα από αί¬ 
τηση των κυρίων ή συγκυρίων των ακινήτων, πλην αν 
πρόκειται για βαρυνόμενα ακίνητα των περιπτώσεων α' 
και β' της παρ 1 της ενότητας Α του ίδιου άρθρου 3, 
οπότε η αίτηση δύναται να υποβληθεί από έναν ή 
περισσότερους συγκύριους γιο το αντιστοιχούν σε αυ¬ 
τούς ποσοστό. 

2.0 χορηγούμενος κατά την προηγούμενη παράγραφο 
τίτλος παρέχει το δικαίωμα στο δικαιούχο να μεταφέρει 
το Σ.Δ. που αναγράφεται σε αυτόν, σε ωφελούμενο 
ακίνητο σύμφωνα με τις διατάξεις του παρόντος νόμου. 
Η πραγματοποίηση Μ.Σ.Δ. γίνεται σύμφωνα με τον 
τρόπο και τη διαδικασία που καθορίζεται με τα άρθρα 
5 έως και 19 του παρόντος νόμου. 

3. Η μεταφορά συντελεστή γίνεται επ' ωφελεία των 
εχόντων δικαιώματα κυριότητας στο βαρυνόμενο ακί¬ 
νητο, στους οποίους ανήκει και το αντάλλαγμα για τη 
μεταφορά συντελεστή. Η παροχή του ανταλλάγματος 
αυτού, καθώς και η πρώτη μεταβίβασή του, δεν υπόκειται 
στο φόρο μεταβίβασης ακινήτων ή σε οποιονδήποτε 
άλλο φόρο, τέλος χαρτοσήμου ή άλλο τέλος, δικαίωμα, 
εισφορά ή κράτηση υπέρ του Δημοσίου, των οργανισμών 
τοπικής αυτοδιοίκησης ή οποιοσδήποτε τρίτου. Επί δου- 
λειούχων ή δικαιούχων εξ ενοχικού δικαιώματος, οι 
οποίοι κατά τις συμφωνίες με τους κυρίους δικαιούνται 
τη χρήση ή την κάρπωση του ακινήτου μέχρι το ανώτατο 
επιτρεπόμενο όριο του συντελεστή δόμησης, η μεν 
αίτηση για τη χορήγηση τίτλου Μ.Σ.Δ. υποβάλλεται από 
τους κυρίους, η δε ωφέλεια (αντάλλαγμα) περιέρχεται 
εν όλω ή εν μέρει σε εκείνον, ο οποίος κατά τις 
παραπάνω συμφωνίες και κατά το μέτρο και διάρκεια 
που συνάγεται από αυτές δικαιούται τη χρήση ή κάρπωση 
του μεταφερόμενου Σ.Δ.. Εάν ο ως αντάλλαγμα μετα- 
φεράμενσς Σ.Δ δεν χρησιμοποιηθεί αυτούσια από τον 
κύριο του ακινήτου, κατά τα παραπάνω, αλλά διατεθεί 
υπέρ τρίτου ως αντάλλαγμα, ο καταβάλλων το αντάλ¬ 
λαγμα στον κύριο απαλλάσσεται κάθε υποχρέωσης έ- 
νανπ ενδεχόμενων αξιώσεων των εκ των μετά του 


κυρίου συμφωνιών ελκόντων δικαιώματα, τούτων δι¬ 
καιούμενων να αναχθούν μόνο κατά του εισπράξαντος 
κυρίου. 

4. Ο μεταφερόμενος κατά τις διατάξεις του παρόντος 
άρθρου Σ.Δ. αφαιρείται παγίως από το βαρυνόμενο 
ακίνητο και προστίθεται στο ωφελούμενο ακίνητο. Ο 
μεταφερόμενος Σ.Δ. θσ προστίθεται στον εκάστοτε 
καθοριζόμενο Σ.Δ. του ωφελούμενου ακινήτου, αφαι- 
ρείται 6ε πάντοτε από τον εκάστοτε καθοριζόμενο Σ Δ. 
του βαρυνόμενου ακινήτου. Η κατά τις διατάξεις του 
παρόντος νόμου Μ.Σ.Δ. ενεργεί υπέρ και κατά των 
καθολικών ή ειδικών διαδόχων των κυρίων των ακινήτων, 
συνοδεύει δε το ακίνητο ακόμα και στις περιπτώσεις 
πρωτότυπου τρόπου κτήσης της κυριότητας επ' αυτού. 

5. Κατ' εφαρμογή των διατάξεων του παρόντος νόμου, 
επιτρέπεται η μεταφορά και του συνόλου του Σ Δ. των 
ακινήτων των περιπτώσεων ο , β και γ' της παρ. 1 της 
ενότητας Α του άρθρου 3, εφόσον οι κύριοι ή συγκύριοι 
αυτού παραχωρήσουν χωρίς άλλο αντάλλαγμα την κυ¬ 
ριότητα αυτού στο Δημόοιο ή στον οικείο οργανισμό 
τοπικής αυτοδιοίκησης. Σε περίπτωση συγκυριότητας η 
διάταξη του προηγούμενου εδαφίου μπορεί να εφαρ¬ 
μοστεί και για κάθε συγκύριο για το ποοοστό που του 
ανήκει Οι φορολογικές απαλλαγές της παρ. 3 του 
παρόντος άρθρου εφαρμόζονται και εν προκειμένω. 

6. Η κατά τις διατάξεις του πορόντος νόμου Μ.Σ.Δ. 
δύναται να γίνει και μερικώς ή και διαδοχικώς από το 
αυτό βαρυνόμενο ή από διάφορα βαρυνόμενα ακίνητα 
προς το αυτό ή διάφορα ωφελούμενα ακίνητα. 

7. Στις περιπτώσεις ά και β της παρ. 1 της ενότητας 
Α του άρθρου 3 του παρόντος νόμου, η χορήγηση 
τίτλου Μ Σ.Δ. εγκρίνεται και για το τυχόν ρυμοτομούμενο 
τμήμα (δομημένο ή μη) του διατηρητέου ακινήτου, καθώς 
και για το τμήμα του που προβλέπεται ως στοά και 
καλύπτεται από διατηρητέο κτίριο. 

Άρθρο 3 

Βαρυνόμενα ακίνητα 

Α. Βαρυνόμενα ακίνητα για τα οποία δύναται να 
χορηγηθεί τ(τλος Μ.Σ Δ. είναι: 

1. α) Ακίνητα των οποίων τα κτίρια χαρακτηρίζονται 
διατηρητέα από το Υπουργείο Περιβάλλοντος, Χωρο¬ 
ταξίας και Δημόσιων Εργων, σύμφωνα με τις διατάξεις 
του άρθρου 4 του ν. 1577/1985, όπως ισχύει κάθε φορά 
και αυτά που είχαν χαρακτηριστεί σύμφωνα με τις 
διατάξεις της παρ. 6 του άρθρου 79 του ν.δ/τος 8/1973. 
Επίσης, ακίνητα των οποίων η χρήση χαρακτηρίζεται 
διατηρητέα σύμφωνα με τις διατάξεις του άρθρου 4 
του ν. 1577/1985. 

β) Ακίνητα με οικοδομήματα ή μνημεία που χαρακτη¬ 
ρίζονται από το Υπουργείο Πολιτισμού ως έργα τέχνης 
και ιστορικό διατηρητέα μνημεία, σύμφωνα με τις δια¬ 
τάξεις του κ ν. 5351/1932 και του ν. 1469/1950 

γ) Ακίνητα εντός σχεδίου ή εντός οικισμού, που 
χαρακτηρίζονται από το Υπουργείο Πολιτισμού ως αρ¬ 
χαιολογικοί χώροι και με απόφαση του Υπουργού Πο¬ 
λιτισμού, ύστερα από σύμφωνη γνώμη του Κεντρικού 
Αρχαιολογικού Συμβουλίου, τίθενται περιορισμοί ως 
προς την εξάντληση του Σ.Δ. ή απαγορεύεται τελείως 
η δόμηση, λόγω της σημασίας των ευρημάτων. 

2. Ακίνητα χαρακτηριζόμενα από εγκεκριμένα σχέδια 
ως κοινόχρηστοι χώροι (χώροι πρασίνου, οδοί, πλατείες, 
παιδικές χαρές-παιδότοποι, ελεύθεροι χώροι αθλητι¬ 
σμού και εν γένει ελεύθεροι χώροι για κοινωφελείς 

σκοπούς). Στα ακίνητα αυτά τίτλος Μ.Σ.Δ. χορηγείται 
μόνο για το ρυμοτομούμενο τμήμα που δεν τυγχάνει 
κατά τις κείμενες διατάξεις υπόχρεος προς καταβολή 
της αποζημίωσης ο ίδιος ο κύριος αυτών, εφόσον 
αποδέχεται αυτό το είδος της αποζημίωσης. 

3. Ακίνητα χωρίς κτίσματα ή με κτίσματα προς κα¬ 
τεδάφιση που βρίσκονται σε χαρακτηριζόμενα πολεο- 
δομικώς ενδιαφέροντα σημεία της πόλης για να κατα¬ 
στούν κοινόχρηστοι χώροι. Ο χαρακτηρισμός γίνεται με 
την ίδια απόφαση έγκρισης χορήγησης τίτλου. Στην 
περίπτωση αυτή με την έγκριση χορήγησης τίτλου 
Μ.Σ.Δ τα ακίνητα περιέρχονται αυτοδικαίως στην κυ¬ 
ριότητα της τοπικής αυτοδιοίκησης από της μεταγραφής 
στο οικείο υποθηκοφυλακείο. Στις περιπτώσεις αυτές 
η τροποποίηση του σχεδίου, η οποία είναι υποχρεωτική 
για το. χαρακτηρισμό του ακινήτου ως κοινόχρηστου 
χώρου, η σύνταξη της πράξης αναλογισμού και ο κα¬ 
ταλογισμός των υποχρεώσεων στους παρόδιους ιδιο¬ 
κτήτες γίνεται, μετά από την έγκριση χορήγησης του 
τίτλου Μ.Σ.Δ., με μέριμνα του Δημοσίου ή της τοπικής 
αυτοδιοίκησης. 

4. Ακίνητα με χαμηλά κτίρια του άρθρου 14 του ν. 
1577/1985 ή με πρόβλεψη ανέγερσης χαμηλού κτιρίου, 
που βρίσκονται μέσα σε περιοχές με χρήση αμιγούς ή 
γενικής κατοικίας, εφόσον ο ισχύων Σ.Δ. της περιοχής 
υπερβαίνει το 2.4 και το ισχύον μέγιστο ύψος κτιρίων 
της περιοχής αυτής υπερβαίνει τα 14 μ.. 

5. Ακίνητα τα οποία περιλαμβάνονται μέσα σε ενεργό 
οικοδομικό τετράγωνο του άρθρου 13 του ν. 1577/1985, 
εφόσον ο ισχύων Σ.Δ. είναι μεγαλύτερος του 2.4 και 
από τη σχετική μελέτη προκύπτει ανάγκη μεταφοράς 
συντελεστή δόμησης από το τετράγωνο αυτό για τη 
βελτίωση του υποβαθμισμένου περιβάλλοντος. 

•6. Ακίνητα για τα οποία οι επιβαλλόμενοι, σύμφωνα 
με τα άρθρα 18, 19 και 20 του ν. 1650/1986 (ΦΕΚ 160 
Α), όροι, περιορισμοί και απαγορεύσεις είναι εξαιρετικά 
επαχθείς, με αποτέλεσμα να παρακωλύεται υπέρμετρα 
η άσκηση των εξουσιών που απορρέουν από την κυ¬ 
ριότητα, εν όψει του χαρακτήρα και του περιορισμού 
της ιδιοκτησίας (άρθρο 22 του ν. 1650/1986). Στην 
περίπτωση αυτή με την έγκριση χορήγησης τίτλου 
Μ Σ.Δ. για ολόκληρο το Σ.Δ. τα ακίνητα περιέρχονται 
αυτοδικαίως στην κυριότητα του Δημοσίου. 

7. Ακίνητα στα οποία σύμφωνα με τις διατάξεις των 
παραγράφων 7 και 8 του άρθρου 6 του ν. 960/1979, 
όπως ισχύει, ανεγείρονται υπέργειοι ή εν μέρει υπόγειοι 
στεγασμένοι χώροι στάθμευσης αυτοκινήτων. 

Β. Δεν εγκρίνεται η χορήγηση τίτλου Μ.ΣΔ.; 

1. Σε ακίνητα των περιπτώσεων α και β' της παρ. 1 
της ενότητας Α του άρθρου αυτού: 

α) Για Σ.Δ. του βαρυνόμενου ακινήτου που εξαντλείται 
σε υπόγειο. 

β) Στις περιπτώσεις που τα ακίνητα αυτά έχουν 
χαρακτηριστεί ως χώροι για την ανέγερση κτιρίων κοινής 
ωφελείας ή είναι χώροι λατρείας οποιοσδήποτε δόγ¬ 
ματος ή ανήκουν στο Δημόσιο ή σε φορείς του ευρύτερου 
δημόσιου τομέα. 

2. Σε ρυμοτομούμενο ακίνητα: 

Εφόσον το ακίνητο έχει τεθεί σε κοινή χρήση από 
μακρού χρόνου (πέραν της δεκαετίας) με τη βούληση 
η την ανοχή του ιδιοκτήτη, χωρίς αυτός να προβεί σε 
ενέργειες για την είσπραξη της σχετικής αποζημίωσης 
Στην περίπτωση ύπαρξης κτισμάτων εντός του ρυ- 
μοτομούμενου τμήματος του ακινήτου δεν επιτρέπεται 
η έκδοση του τίτλου Μ.Σ.Δ από την αρμόδια κεντρική 


υπηρεσία, πριν από την προσκόμιση βεβαίωσης της 
οικείας πολεοδσμικής υπηρεσίας, η οποία βεβαιώνει την 
κατεδάφιση των παραπάνω κτιαμάτων. Εάν δε ηαρέλθει 
χρονικό διάστημα πέραν του έτους από τη δημοσίευση 
της απόφασης Υπουργού για την έγκριση χορήγησης 
τίτλου Μ.Σ.Δ., χωρίς την προσκόμιση της παραπάνω 
βεβαίωσης, αυτή ανακαλείται. Ο όρος αυτός πρέπει να 
αναφέρεται ρητά στη σχετική απόφαση Υπουργού. 

3. Σε ακίνητα του άρθρου 22 του ν. 1650/1966; 

Σε περίπτωση ύπαρξης κτισμάτων εντός του ακινήτου 
και εφόσον εγκρίνεται η χορήγηση τίτλου για ολόκληρο 
το Σ.Δ.. εφαρμόζεται ανάλογα π σχετική ρύθμιση της 
προηγούμενης παραγράφου 2. 

Άρθρο 4 

Οριοθέτηση του πεδίου κα κριτήρια 
για την πραγματοποίηση Μ.Ι.Δ. 

Α. Κριτήρια οριοθέτησης του πεδίου για την πραγ¬ 
ματοποίηση Μ.Σ.Δ.. 

Επιτρέπεται κατ' αρχήν η πραγματοποίηση Μ.Σ.Δ. σε 
περιοχές οι οποίες πληρούν σωρευτικά τα εξής κριτήρια: 

1. Βρίσκονται εντός σχεδίου. 

2. Δεν έχουν χαρακτηριστεί ως: 

α) Περιοχές ιδιαίτερου φυσικού κάλλους, 
β) Ιστορικοί τόποι. 

γ) Παραδοσιακοί ή αξιόλογοι οικισμοί, ιστορικά κέντρα 
πόλεων, παραδοσιακά τμήματα οικισμών (παραδοσιακά 
σύνολα). 

δ) Αρχαιολογικοί χώροι. 

3. Δεν έχουν καθοριστεί στην περιοχή ειδικοί όροι 
δόμησης για την προστασία αρχαιολογικών χώρων ή 
άλλων πολιτιστικών ή περιβαλλοντικά αξιόλογων στοι¬ 
χείων. 

Β. Μέσα στις περιοχές της ενότητας Α του άρθρου 
αυτού καθορίζονται με τον παρόντα νόμο ως περιοχές 
υποδοχής συντελεστή δόμησης (Π.Υ.Σ ΔΟ ) οι περιοχές 
στις οποίες συντρέχουν σωρευτικά τα εξής κριτήρια; 

1. Δεν έχουν χαρακτηριστεί ως Ζώνη Ενεργού Πο¬ 
λεοδομίας ή Ζώνη Αστικού Αναδασμού ή δεν είναι 

. περιοχές οργανωμένης δόμησης ή περιοχές που ανα¬ 
πτύσσονται με ιδιωτική πολεοδόμηση ή από οικοδομικούς 
συνεταιρισμούς. 

2. Το συνολικά μεταφεράμενο εμβαδόν δομήσιμων 
επιφανειών, μέσα στα όρια της εντός σχεδίου περιοχής 
ενός δήμου ή κοινότητας, είναι μικρότερο από το 10% 
του εμβαδοϋ των δομήσιμων επιφανειών που προκύπτει 
κατά προσέγγιση από την εφαρμογή των ισχυόντων 
Σ.Δ,. Το αρμόδιο όργανο, ο τρόπος και η διαδικασία 
του κατά προσέγγιση υπολογισμού του εμβαδόύ των 
παραπάνω δομήσιμων επιφανειών καθορίζονται με α¬ 
πόφαση του Υπουργού Περιβάλλοντος, Χωροταξίας και 
Δημόσιων Εργων, η οποία δημοσιεύεται στην Εφημερίδα 
της Κιβερνήσεως. 

Γ. Μέσα στις Π.Υ.Σ.ΔΟ., ανάλογα με τη χρήση των 
περιοχών, απαιτείται να συντρέχουν επιπλέον τα πα¬ 
ρακάτω πολεοδομικά κριτήρια για την πραγματοποίηση 

Μ.Σ.Δ.: 

1. Περιοχές με χρήση αμιγούς κατοικίας. 

Μέσα στις περιοχές αμιγούς κατοικίας επιτρέπεται η 
πραγματοποίηση Μ.Σ.Δ. εφόσον συντρέχουν σωρευτικά 
τα εξής κριτήρια: 

α) Ο μεταφερόμενος σε κάθε ωφελούμενο ακίνητο 
Σ Δ. δεν υπερβαίνει το 20% του ισχύοντος στην πε¬ 
ριοχή του για Σ.Δ. μέχρι και 0.8, το 15% για το τμήμα 
του Σ.Δ πάνω από το 0.8 μέχρι και 1.2 και το 10% 
για το τμήμα του Σ.Δ πάνω από 1.2. Σε περιοχές 
παραθεριστικής κατοικίας ο μεταφερόμενος Σ.Δ. δεν 
μπορεί να υπερβαίνει το 10% του ισχύοντος στην 
περιοχή ωφελούμενου ακινήτου. 

β) Το άθροισμα του μεταφερόμενου στο ωφελούμενο 
ακίνητο και του ισχύοντος στην περιοχή του Σ.Δ. δεν 
υπερβαίνει τον αριθμό 2.4. 

γ) Η Μ.Σ.Δ. αφορά την επαύξηση χώρων κατοικίας 
ή βοηθητικών χώρων αυτής. 

δ) Το ωφελούμενο ακίνητο βρίσκεται οε περιοχή, η 
οποία μέχρι την έκδοση της απόφασης του προϊστα¬ 
μένου της αρμόδιας περιφερειακής υπηρεσίας της παρ 
5 του άρθρου 17 του παρόντος νόμου, δεν έχει χα¬ 
ρακτηριστεί ως περιοχή ιδιαίτερης μορφολογίας με έ- 
ντονη-κλίση. Ο χαρακτηρισμός αυτός γίνεται με από¬ 
φαση του οικείου νομάρχη, ύστερα από γνωμοδότηση 
της Ε.Π.Α.Ε.. εφόσον στην περιοχή υπάρχουν δρόμοι 
με κλίση μεγαλύτερη του είκοσι τοις εκατό (20%). 

2. Περιοχές με χρήση γενικής κατοικίας ή περιοχές 
εντός σχεδίου στις οποίες δεν έχουν καθοριστεί χρήσεις 
με ειδικό κανονισμό. 

Μέσο στις περιοχές αυτές επιτρέπεται η πραγματο¬ 
ποίηση Μ.Σ.Δ.. εφόσον συντρέχουν σωρευττκά τα εξής 
κριτήρια: 

α) Ο μεταφερόμενος σε κάθε ωφελούμενο ακίνητο 
Σ.Δ. δεν υπερβαίνει το 30% του ισχύοντος στην περιοχή 
του για Σ.Δ μέχρι και 0.8, το 25% για το τμήμα του 
Σ.Δ. πονώ από 0.8 μέχρι και 12 και το 20% για το 
τμήμα του Σ.Δ. πάνω από 1.2 Σε περιοχές παραθερι- 
ατικής κατοικίας ο μεταφερόμενος Σ.Δ. δεν μπορεί να 
υπερβαίνει το 20% του ισχύοντος στην περιοχή του 
ωφελούμενου ακινήτου. 

β) Το άθροισμα του μεταφερόμενου στο ωφελούμενο 
ακίνητο και του ισχύοντος στην περιοχή του Σ Δ δεν 
υπερβαίνει τον αριθμό 2 4, 
γ) Εφόσον το ωφελούμενο ακίνητο βρίσκεται μέσα 
σε περιοχή, η οποία, μέχρι την έκδοση της απόφασης 
της παρ. 5 του άρθρου 17 του παρόντος νόμου, έχει 
χαρακτηριστεί ως περιοχή ιδιαίτερης μορφολογίας με 
έντονη κλίση, η πραγματοποίηση Μ.Σ.Δ. γίνεται μέσα 
στο ισχύον ύψος της περιοχής, είτε αυτό καθορίζεται 
με ειδικό κανονισμό είτε προκύπτει βάσει του ισχύοντος 
Σ.Δ σύμφωνα με τις διατάξεις του άρθρου 9 του ν. 
1577/1985. 

3. Περιοχές με χρήση πολεοδομικού κέντρου. 

Μέσα στις περιοχές πολεοδομικού κέντρου επιτρέ¬ 
πεται η πραγματοποίηση Μ.Σ.Δ., εφόσον συντρέχουν 
σωρευτικά τα εξής κριτήρια: 

α) Ο μεταφερόμενος σε κάθε ωφελούμενο ακίνητο 
Σ.Δ. δεν υπερβαίνει το 30% του ισχύοντος στην περιοχή 
του για Σ.Δ. μέχρι και 0 8. το 25% για το τμήμα του 
Σ.Δ. πάνω από 0.8 μέχρι και 1.2 και το 20% για το 
τμήμα του Σ.Δ. πάνω από 1.2 προκειμένου για κτίρια 
κατοικίας και 40 %. 35% και 30% αντίστοιχα για ειδικά 
κτίρια. Σε περιοχές παραθεριστικής κατοικίας ο μετα- 
φερομενος Σ.Δ. δεν μπορεί να υπερβαίνει το 20% του 
ισχύοντος στην περιοχή του ωφελούμενου ακινήτου για 
κτίρια κατοικίας και το 30% για ειδικά κτίρια. 

β) Το άθροισμα του μεταφερόμενου στο ωφελούμενο 
ακίνητο και του ισχύοντος στην περιοχή του Σ Δ, δεν 


υπερβαίνει τον αριθμό 2.4 προκειμένου για κτίρια κα¬ 
τοικίας και 3 για ειδικά κτίρια. 

Δ. Μέσα στις περιοχές της ενότητας Α του άρθρου 
αυτού, επίσης, δύναται να καθορίζονται ειδικές ζώνες 
υποδοχής συντελεστή (Ε.Ζ.Υ.Σ.) με προεδρικό διάταγμα, 
που εκδίδεται με πρόταση του Υπουργού Περιβάλλο¬ 
ντος, Χωροταξίας και Δημόσιων Έργων, ύστερα από 
γνώμη του Κ.Σ.Χ.Ο.Π.. Για τις περιοχές αρμοδιότητας 
των Οργανισμών Αθήνας και Θεσσαλονίκης αντί του 
Κ.Σ.Χ.Ο.Π. γνωμοδοτεί η Εκτελεστική Επιτροπή των 
Οργανισμών αυτών αντίστοιχα. Οι Ε.Ζ.Υ.Σ. μπορεί να 
καθορίζονται και με το διάταγμα έγκρισης της πολεο- 
δομικής μελέτης. Στην περίπτωση αυτή γνωμοδοτεί το 
Σ.Χ.Ο.Π. νομού. Μέσα στις Ε ΖΎ.Σ. δεν έχουν εφαρμογή 
οι διατάξεις της ενότητας Γ του άρθρου αυτού. 

Τα κριτήρια για τον καθορισμό μιας περιοχής ως 
Ε.Ζ.Υ.Σ. είναι τα εξής: 

α) Ο καθορισμός της Ε Ζ. Υ.Σ. και το ποσοστό αύξησης 
του ισχύοντος ή καθοριζόμενου Σ Δ. της περιοχής 
πρέπει να προβλέπονται από το Γ.Π.Σ., σύμφωνο με 
χωροταξικά και πολεοδομικά δεδομένα και τους ανα¬ 
πτυξιακούς στόχους για την περιοχή, όπως π.χ. η 
οικιστική ανάπτυξη της περιοχής, τα περιθώρια επιβά¬ 
ρυνσής της, η θέση, η φυσιογνωμία και η ιδιαιτερότητά 
ιης. τα δίκτυα υποδομής και ο κοινωνικός εξοπλισμός. 
Πάντως, ο συνολικός Σ.Δ. (ισχύων και μεταφερόμενος) 
στις Ε.Ζ.Υ.Σ. δεν μπορεί να υπερβαίνει το 2.4 σε 
περιοχές αμιγούς και γενικής κατοικίας και το 3 σε 
περιοχές πολεοδομικού κέντρου. 

β) Δεν αλλοιώνεται η οικιστική φυσιογνωμία της πε¬ 
ριοχής λόγω της Μ.Σ.Δ.. 

γ) Από την ανάλυση της μελέτης για τον καθορισμό 
της περιοχής ως Ε.Ζ.Υ.Σ. προκύπτει ότι οι προβλεπό- 
μενοι από το σχέδιο κοινόχρηστοι χώροι και οι χώροι 
για την ανέγερση κοινωφελών κτιρίων επαρκούν για τις 
ανάγκες της περιοχής μετά την πραγματοποίηση της 
Μ.Σ.Δ.. 

Ε. Γενικά κριτήρια για την πραγματοποίηση Μ.Σ.Δ. 
μέσα στις Π.Υ.Σ.ΔΟ. και Ε Ζ.Υ.Σ. ανεξάρτητα από τη 
χρήση γης των περιοχών. 

Για την πραγματοποίηση Μ.Σ.Δ. μέσα οε Π.Υ.Σ.ΔΟ. 
και Ε.Ζ.Υ.Σ. απαιτείται να συντρέχουν σωρευτικά τα 
εξής κριτήρια, εκτός εόν για τις Ε.Ζ.Υ.Σ., στο προεδρικό 
διάταγμα έγκρισής τους, καθορίζονται διαφορετικά: 

1. Ποσοστό κάλυψης οικοπέδου. 

Το ποσοστό κάλυψης του ωφελούμενου οικοπέδου 
μετά την πραγματοποίηση της Μ.Σ.Δ. δεν πρέπει να 
υπερβαίνει το ισχύον, βάσει των όρων δόμησης της 
περιοχής. 

2. Ύψος κτιρίου. 

α) Τηρούνται τα όρια του ιδεατού στερεού της παρ. 
6 του άρθρου 9 του ν. 1577/1985. 

β) Σε περιοχές αμιγούς κατοικίας δεν επιτρέπεται η 
υπέρβαση του ισχύοντος ύψους της περιοχής, είτε αυτό 
καθορίζεται με ειδικό πολεοδομικό κανονισμό είτε προ¬ 
κύπτει από τις διατάξεις του άρθρου 9 του ν. 1577/1985, 

γ) Σε περιοχές γενικής κατοικίας και πολεοδομικών 
κέντρων το ύψος κτιρίου μπορεί να υπερβεί το καθο- 
ρισθέν με ειδικό πολεοδομικό κανονισμό κατά 3.30 μ., 
το δε προκύπτον από τις διατόξεις του άρθρου 9 του 
ν 1577/1985 υπολογίζεται σύμφωνα με το συνολικό 
Σ.Δ. μετά τη μεταφορά. 

δ) Σε περιοχές πολεοδομικών κέντρων και οε περι¬ 
πτώσεις ακινήτων που καταλαμβάνουν ολόκληρο οικο¬ 
δομικό τετράγωνο, επιτρέπεται η αύξηση του προκύ- 
ι ;οντος, βάσει των διατάξεων του άρθρου 9 του ν. 
1577/1985. ύψους κτιρίου, νια το συνολικό Σ.Δ., κατά 
3 μ 

3 Αποστάσεις Δ. 

α) Τηρούνται οι αποστάσεις Δ του άρθρου 9 του ν. 
1577/1985, όπου απαιτείται 
βι Σε περιπτώσεις προσθηκών κατά το ύψος σε 
υφιστάμενα νομίμως μέχρι την ισχύ του παρόντος νόμου 
κτίρια, επιτρέπεται η πραγματοποίηση Μ Σ.Δ. εφαρμο¬ 
ζόμενων αναλάγως των ισχυουσών διατάξεων περί προ¬ 
σθηκών Εφοοον με την προσθήκη γίνεται υπέρβαση 
του ύψους της περιοχής, για το τμήμα αυτό της προ¬ 
σθήκης πρεπει να τηρούνται οι αποστάσεις Δ, όπου 
απαιτούνται, σύμφωνα με το συνολικό ύψος της οικο¬ 
δομής. 

4. Θέσεις χώρων στάθμευσης, 
α) Εξασφαλίζονται οι τυχόν απαιτούμενες, λόγω της 
Μ.Σ.Δ., θέσεις στάθμευσης αυτοκινήτων στο ίδιο ακίνητο 
ή σε ακίνητο σε απόσταση από το ωφελούμενο, την 
προβλεπόμενη από τις κείμενες διατάξεις. 

β) Θέσεις στάθμευσης αυτοκινήτων που προκύπτουν 
Λογω της Μ.Σ.Δ δεν τοποθετούνται πάνω οτο προκηπιο. 
εκτός αν η απαιτούμενη θέση είναι μία. 

γ) Στις περιπτώσεις ακινήτων επί βασικού ή πρω¬ 
τεύοντος η δευτορεύοντος οδικού δικτύου η πραγμα¬ 
τοποίηση Μ Σ Δ επιτρέπεται μόνον εφοσον αυξηθούν 
ο: θέσεις στάθμευσης που απαιτούνται, βάσει των κει¬ 
μένων διατάξεων, κατά το ποσοστό αύξησης του Σ.Δ 
και υπάρχει σχετική έγκριση της αρμόδιας υπηρεσίας 
κυκλοφορίας της Γενικής Γραμματείας Δημόσιων Έρ¬ 
γων 

5 Το ωφελούμενο οικόπεδο πρεπει να είναι όοτιο 
κατά κανόνα ή κατά παρέκκλιση. 

6. ΓΙροκειμένου για ωφελούμενα ακίνητα που βρίσκο¬ 
νται στα πολεοδομικά σι/γκροτήματα Αθήνας και Θεσ¬ 
σαλονίκης τα βαρυνόμενα ακίνητα πρέπει να βρίσκονται 
μέσα στο ίδιο πολεοδομικό συγκρότημα με τα ωφελού¬ 
μενο. 

7 α) Κατ εξαίρεση των διατάξεων του παρόντος 
άρθρου πλην της προηγούμενης παραγράφου 6, δύναται 
να πραγματοποιείται Μ.Σ.Δ. σε νομίμως ανεγερθέντα 
κτίρια, στα οποία μεταγενέστερα έγινε, κατά παράβαση 
της οικοδομικής άδειας, αλλαγή χρήσης χώρου, πριν 
από την έναρξη ισχύος του παρόντος νόμου και για 
το λόγο αυτόν έχει γίνει υπέρβαση του Σ.Δ. του ακι¬ 
νήτου Στην περίπτωση αυτή, πριν από την έκδοση της 
οικοδομικής άδειας νομιμοποίησης πρέηει να έχουν 
καταβληθεί ία πρόστιμα αυθαίρετης αλλαγής χρήσης. 
Οι παραπάνω διατάξεις εφαρμόζονται εφόσον: 1) η νέα 
χρήση επιτρέπεται στην περιοχή και 2) δεν έχουν 
προστεθεί ή δεν προστίθενται νέοι κλειστοί χώροι, οι 
δε υφιστάμενοι πληρούν τις ισχύουσες κτιριοδομικές 
διατάξεις ή αυτές που ϊσχυαν κατά την κατασκευή των 
χώρων αυτών για τη νέα χρήση. 

β) Επίσης, κατ εξαίρεση των ίδιων παραπάνω δια¬ 
τάξεων επιτρέπεται η πραγματοποίηση Μ.Σ.Δ.. σε εντός 
σχεδίου ή εντός οικισμού ακίνητα, στα οποία έχει 
αποταθεί κατ έκταση ή καθ ύψος οριζόντια ιδιοκτησία, 
και μειώθηκε ο Σ.Δ. της περιοχής ύστερα από τη 
σύνταξη της σχετικής οριστικής συμβολαιογραφικής 
πράξης. Στις περιπτώσεις αυτές κάθε συνιδιοκτήτης 
μπορεί να πραγματοποιήσει Μ.Σ.Δ. ώστε να εξασφαλίσει 


επιφάνεια κτιρίου (επιτρεπόμενη συν μεταφερόμενη) Ιση 
προς την προκύπτουσα από το γινόμενο (Ε) X (Σ.Δ.) 
X (Π) όπου: 

Ε: το εμβαδόν του οικοπέδου. 

Σ.Δ ο συντελεστής δόμησης της περιοχής του α¬ 
κινήτου κατά το χρόνο υποβολής της αίτησης για την 
πραγματοποίηση της Μ.Σ.Δ.. 

Π: το ποοοοτό συνιδιοκτησΐας του συγκεκριμένου 
συνιδιοκτήτη 

8. Εφόσον το ωφελούμενο βρίσκεται σε άμεση γειτ- 
νίαση με χαρακτηρισμένο διατηρητέο κτίριο ή έργο 
τέχνης ή ιστορικό διατηρητέο μνημείο ή αρχαιολογικό 
χώρο, απαιτείται η σύμφωνη γνώμη της αρμόδιας να 
εισηγηθεί το χαρακτηρισμό αυτό υπηρεσίας. 

Αρθρο 5 

Τρόπος μετασχηματισμού μεταψερόμενου Σ.Δ. 

1. Ο μετασχηματισμός του μεταψερόμενου από το 
βαρυνόμενο ακίνητο Σ.Δ . ως πρόσθετου εμβαδού δο¬ 
μήσιμων επιφανειών στο ωφελούμενο ακίνητο, γίνεται 
λαμβανομένων υπόψη του- εμβαδού του βαρυνόμενου 
ακινήτου, των σχέσεων αξίας γης ανά μονάδα επιφάνειας 
βαρυνόμενου και ωφελούμενου ακινήτου και των αντί¬ 
στοιχων κατά τις κείμενες διατάξεις ισχυόντων για την 
περιοχή των ακίνητων αυτών Σ.Δ.. Το πρόσθετο αυτό 
εμβαδόν δύναται να οριστεί πρσαυξημένο μέχρι το ένα 
δέκατο (1/10) αυτού Κατά την εφαρμογή της παρα¬ 
γράφου αυτής για βαρυνόμενα ακίνητα που βρίσκονται 
εκτός σχεδίου ή εκτός ορίων οικισμών ως Σ.Δ. της 
περιοχής του ακινήτου λαμβάνεται ο αριθμός 0.05 ή ο 
νομίμως πραγματοποιηθείς Σ.Δ του ακινήτου, εάν αυτός 
είναι μεγαλύτερος. 

2. Ο κατά το άρθρο 2 παρ 1 δυνάμενος να μεταφερθεί 
Σ.Δ. προσαυξάνει τη δυνάμενη να δομηθεί επιφάνεια 
ορόφων στο ωφελούμενο ακίνητο σε κάθε συγκεκριμένη 
περίπτωση κατά τον τύπο: 

Σ'ω Αβ 

Εω- 110 X Ε β X - X - 

Σ'β Αω 

Οι υπεισερχόμενοι στον τύπο παράγοντες και η ση¬ 
μασία τους είναι: 

Α) Εω: εκφράζει την επιφάνεια που μπορεί να με¬ 
ταφερθεί στο ωφελούμενο ακίνητο, επιπλέον της επι¬ 
τρεπόμενης, ως εξής: 

α) Στην περίπτωση που η ανά μ2 αξία του πάνω από 
το έδαφος ορόφου (ισογείου) δεν είναι μεγαλύτερη οπό 
αυτήν του υπερκείμενού του (Α οροφου). δηλαδή στη 
θέση του ωφελούμενου δεν δημιουργεϊται αυξημένη 
αξία οε περίπτωση ανέγερσης καταστημάτων (μη ε¬ 
μπορική περιοχή), είναι Εώ· Εισ ω+Εορ.ω, όπου Εισ.ω 
είναι η επιφάνεια σε μ2 που μεταφέρεται. σύμφωνα με 
τα προηγούμενα, στο ισόγειο του ωφελούμενου και 
Εορω είναι η συνολική επιφάνεια που μεταφέρεται 
στους υπερκείμενους ορόφους αυτού. 

β) Στην περίπτωση που η ανά μ2 αξία του πρώτου 
πάνω από το έδαφος ορόφου (ισογείου) είναι μεγαλύ¬ 
τερη από αυτήν του υπερκείμενού του (Α' ορόφου) εξ 
αντικειμένου, δηλαδή στη θέση του ωφελουμένου μπορεί 
να δημιουργηθεί αυξημένη αξία με την ανέγερση κα¬ 
ταστημάτων ανεξάρτητα του αν υλοποιεί τη δυνατότητα 
αυτή ο ιδιοκτήτης (εμπορική περιοχή) είναι Ε'ω - Εισ.ω 
X ΣΕ.ω + Εορ.ω όπου ΣΕω είναι συντελεστής που 
εισάγει την εμπορικότητα στη θέση του ωφελούμενου 

ακινήτου και ιοούται με το λόγο της αξίας ανά μ2 
ισογείου στη θέση αυτή, προς την αντίστοιχη αξία στον 
υπερκείμενο Α' όροφο. 

Στις περιοχές που καλύπτονται από το σύστημα του 
αντικειμενικού προσδιορισμού αξίας των ακινήτων, ο 
Σ Ε. (Συντελεστής Εμπορικότητας) δίνεται από τους 
σχετικούς πίνακες, ενώ για τις λοιπές περιοχές προ¬ 
κύπτει, όπως πιο πάνω από το λόγο των δύο αξιών, 
που πρέπει να δίδονται από την αναγκαία εκτίμηση 
αξιών, σύμφωνα με τις διατάξεις του άρθρου 18 του 
παρόντος νόμου. 

Β) Εβ: εκφράζει την προς μεταφορά επιφάνεια του 
βαρυνόμενου ακινήτου, που προκύπτει από τις επιφά¬ 
νειες που μπορούν να πραγματοποιηθούν σε αυτό, με 
βάση τον ισχύοντα συντελεστή δόμησης της περιοχής, 
αφού αφαιρεθούν οι επιφάνειες των τυχόν διατηρού¬ 
μενων κτισμότων του. ως εξής. 

α) Στην περίπτωση που η ανά μ2 αξία του πρώτου 
πάνω από ΐο έδαφος ορόφου (ισογείου) δεν είναι 
μεγαλύτερη από αυτήν του υπερκείμενού του (Α ορό¬ 
φου), δηλαδή στη θέση του βαρυνομένου δε δημιουρ- 
γείται αυξημένη αξία σε περίπτωση ανέγερσης κατα¬ 
στημάτων (μη εμπορική περιοχή) είναι Ε β - Εισ.β + 
Εορ.β., όπου Εισ.β είναι η επιφάνεια σε μ2 που μετα- 
φέρεται σαν υπολειπόμενη μη πραγματοποιηθείσα κά¬ 
λυψη από το κατά τα ανωτέρω ισόγειο του βαρυνόμενου 
και Εορ.β είναι η συνολική επιφάνεια που μεταφέρεται 
σαν υπολειπόμενη μη πραγματοποιηθείσα από τους 
υπερκείμενούς του ορόφους. 

β) Στην περίπτωση που η ανά μ2 αξία του πρώτου 
πάνω από το έδαφος ορόφου (ισογείου) είναι μεγαλύ¬ 
τερη από αυτήν του υπερκείμενού του (Α' ορόφου) εξ 
αντικειμένου, δηλαδή στη θέση του βαρυνομένου δη- 
μιουργείται αυξημένη αξία με την ανέγερση καταστη¬ 
μάτων, ανεξάρτητα του αν μπορεί να υλοποιήσει τη 
δυνατότητα ο ιδιοκτήτης (εμπορική περιοχή) είναι Ε β 
- Εισ.β X ΣΕβ + Εορ.β. Οπου ΣΕβ είναι ο συντελεστής 
εμπορικότητας στη θέση του βαρυνόμενου ακινήτου και 
ισχύει γί αυτόν ό,τι καθορίστηκε προηγουμένως για το 
Συντελεστή Εμπορικότητας γενικά. 

Γ) Αω: η αξία γης ανά τετραγωνικό μέτρο του οικο¬ 
πέδου του ωφελούμενου ακινήτου. 

Δ) Αβ: η αξία γης ανά τετραγωνικό μέτρο του οικο¬ 
πέδου του βαρυνόμενου ακινήτου. 

Ε) Σ'ω: Συνδέεται με το συντελεστή δόμησης, όπως 
ισχύει για τη θέση (περιοχή) του ωφελούμενου ακινήτου, 
κατά το χρόνο έκδοσης της σχετικής εγκριτικής πράξης 
μεταφοράς συντελεστή, ως εξής: 

'α) Στην περίπτωση που η ανά μ2 αξία του πρώτου 
πάνω από το έδαφος ορόφου (ισογείου) δεν ε(ναι 
μεγαλύτερη από αυτήν του υπερκείμενού του (Α' ορό¬ 
φου), δηλαδή στη θέση του ωφελούμενου δε δημιουρ- 
γείται αυξημένη αξία σε περίπτωση ανέγερσης κατα¬ 
στημάτων (μη εμπορική περιοχή), είναι Σ'ω - ΣΔω, 
δηλαδή ίσος με το συντελεστή δόμησης στη θέση του 
ωφελουμένου, σύμφωνα με τα ανωτέρω. 

β) Στην περίπτωση που η ανά μ2 αξία του πρώτου 
πάνω από το έδαφος ορόφου (ισογείου) είναι μεγαλύ¬ 
τερη από αυτήν του υπερκείμενού του (Α' ορόφου), εξ 
αντικειμένου, δηλαδή στη θέση του ωφελουμένου δη- 
μιουργείται αυξημένη αξία με την ανέγερση καταστη¬ 
μάτων, ανεξάρτητα του αν υλοποιεί τη δυνατότητα αυτή 
ο ιδιοκτήτης (εμπορική περιοχή), είναι: Σ'ω · ΣΔω + 
Κω X ( ΣΕω - 1). 

Οπου Κω είναι το ισχύον ποσοστό κάλυψης στη θέση 


του ωφελούμενου ακινήτου, μειωμένο κατά το μέρος 
του, που αντιστοιχεί σε επιφάνεια 30 μ2, τη θεωρημένη 
γενικά ως απαραίτητη για τις κοινόχρηστες επιφάνειες 
εισόδου και κλιμακοστασίου του πρώτου πάνω από το 
έδαφος ορόφου (ισογείου) και όπου ΣΔω και ΣΕω εινο» 
οι συντελεστές δόμησης και εμπορικότητας στη θέση 
του ωφελούμενου ακινήτου. 

ΣΤ) Σ'β: συνδέεται με το συντελεστή δόμησης, όπως 
ισχύει για τη θέση του βαρυνόμενου ακινήτου κατά το 
χρόνο έκδοσης της σχετικής εγκριτικής πράξης μετα¬ 
φοράς συντελεστή, ως εξής: 

α) Στην περίπτωση που η ανά μ2 αξία του πρώτου 
πάνω από το έδαφος ορόφου (ισογείου) δεν είναι 
μεγαλύτερη από αυτήν του υπερκείμενού του (Α' ορό¬ 
φου), δηλαδή στη θέση του βαρυνομένου δε δημιουρ- 
γείται αυξημένη αξία σε περίπτωση ανέγερσης κατα¬ 
στημάτων (μη εμπορική περιοχή) είναι Σ β - ΣΔβ, δηλαδή 
ίσος με το συντελεστή δόμησης στη θέση του βαρυ- 
νσμένου, σύμφωνα με τα ανωτέρω. 

β) Στην περίπτωση που η ανά μ2 αξία του πρώτου 
πάνω από το έδαφος ορόφου (ισογείου) είναι μεγαλύ-. 
τερη από αυτήν του υπερκείμενού του (Α' ορόφου), εξ 
αντικειμένου, δηλαδή στη θέση του βαρυνομένου δη¬ 
μιουργείτε αυξημένη αξία με την ανέγερση καταστη¬ 
μάτων, ανεξάρτητα του αν μπορεί να υλοποιήσει τη 
δυνατότητα αυτή ο ιδιοκτήτης (εμπορική περιοχή), είναι 
Σ β - ΣΔβ + Κβ X (ΣΕβ - 1). Όπου Κβ είναι το ισχύον 
ποσοστό κάλυψης στη θέση του βαρυνόμενου ακινήτου, 
μειωμένο κατά το μέρος του, που αντιστοιχεί σε επι¬ 
φάνεια 30 μ2, τη θεωρούμενη γενικά ως απαραίτητη 
για τις κοινόχρηστες επιφάνειες εισόδου και κλιμακο¬ 
στασίου του πρώτου πάνω από το έδαφος ορόφου 
(ισογείου), ΣΔβ και ΣΕβ είναι οι συντελεστές δόμησης 
και εμπορικότητας, στη θέση του βαρυνόμενου ακινήτου, 
όπως ορίστηκαν προηγουμένως. 

Άρθρο 6 

Περιεχόμενο απόφασης 

1. Η κατά το άρθρο 2 παρ,Ι απόφαση, με την οποία 
εγκρίνεται η χορήγηση τίτλου Μ.Σ.Δ. σε βαρυνόμενο 
ακίνητο του άρθρου 3 του παρόντος νόμου: 

α) Περιλαμβάνει τις ενδείξεις προσδιορισμού του α¬ 
κινήτου για το οποίο εγκρίνεται η χορήγηση τίτλου 
Μ.Σ.Δ.. το εμβαδόν του οικοπέδου αυτού και τον ι- 
σχύοντα συντελεστή δόμησης της περιοχής, βάσει του 
οποίου εγκρίνεται η μεταφορά μέρους ή του όλου 
συντελεστή αυτού. Για Μ.Σ.Δ. από οικόπεδο με διατη¬ 
ρητέο κτίριο, το οποίο μπορεί να κατατμηθεί σε δύο ή 
περισσότερα άρτια κατά κανόνα οικόπεδα, λαμβάνεται 
τμήμα του οικοπέδου όπου βρίσκεται το διατηρητέο 
κτίριο και το οποίο πληροί τις προϋποθέσεις της κατά 
κανόνα αρτιότητας. Μπορεί ο μεταφερόμενος Σ.Δ. του 
ακινήτου με διατηρητέο κτίριο να υπολογιστεί σε τμήμα 
οικοπέδου μεγαλύτερου της αρτιότητας ή και σε ολό¬ 
κληρο το οικόπεδο, εφόσον κατά την κρίση της αρχής 
αυτό επιβάλλεται από το σχήμα του οικοπέδου ή εφόσον 
έχει χαρακτηριστεί ο περιβάλλων το κτίριο ακάλυπτος 
χώρος του ακινήτου ως διατηρητέος, 
β) Μνημονεύει τους ελεγχθέντες κυρίους αυτού, 
γ) Προσδιορίζει τις μεταφερόμενες επιφάνειες, σύμ¬ 
φωνα με το άρθρο 5 του παρόντος νόμου. . 

2. Για την έκδοση της απόφασης της προηγούμενης 
παραγράφου απαιτούνται: 

α) η υποβολή και έγκριση της σχετικής μελέτης κατά 

πς διατάξεις του επόμενου άρθρου 7. 

β) η παροχή της συναίνεσης των κυρίων ή συγκυρίων 
κατά το άρθρο 8 του παρόντος, 
γ) η υποβολή κατά το άρθρο 9 του παρόντος της 
έκθεσης ελέγχου τίτλων με τα οικεία αντίγραφα και 
πιστοποιητικά, καθώς και η συμπληρωματική αυτής κατά 
την παρ. 3 του ίδιου άρθρου, 
δ) η υποβολή των κατά την παρ. 4 του ίδιου άρθρου 
9 αποδεικτικών κοινοποίησης σε τρίτους που έχουν 
εγγράφει ή σημειώσει δικαιώματά τους επί του ακινήτου. 

Άρθρο 7 

Μελέτη για την έγκριση χορήγησης τίτλου Μ.Σ.Δ. 

1 Για την έγκριση χορήγησης τίτλου Μ.Σ.Δ. από 
βαρυνόμενο ακίνητο συντάσσεται από τους ενδιαφε¬ 
ρομένους σχετική τεχνική μελέτη, σύμφωνα με τις 
εκάστοτε ισχϋουσες προδιαγραφές μελετών για την 
έκδοση οικοδομικών αδειών, η οποία υποβάλλεται στην 
αρμόδια κεντρική υπηρεσία του Υπουργείου Περιβάλ¬ 
λοντος, Χωροταξίας και Δημόσιων Εργων. 

2. Η μελέτη της προηγούμενης παραγράφου περι¬ 
λαμβάνει τα ακόλουθα στοιχεία: 

Α) Ακίνητα των περιπτώσεων α , β' και γ' της παρ.1 
της ενότητας Α του άρθρου 3 του παρόντος νόμου: 

α) τοπογραφικό διάγραμμα του βαρυνόμενου ακινήτου, 
που εκτείνεται σε όλο το οικοδομικό τετράγωνο του 
ακινήτου αυτού και απεικονίζει όλες τις ιδιοκτησίες με 
τα καλυμμένα και ακάλυπτα τμήματά τους Επί του 
τοπογραφικού θα υπάρχει η θεώρηση των όρων δόμησης 
από την αρμόδια πσλεοδομική υπηρεσία, 
β) αποτύπωση του διατηρητέου ή παραδοσιακού κτι¬ 
ρίου που βρίσκεται στο βαρυνόμενο ακίνητο (κατόψεις 
όλων των ορόφων, τομές, όψεις) και υπολογισμό των 
επιφανειών που υπολογίζονται στο Σ.Δ. του ακινήτου. 
Σε περίπτωση διατήρησης επί του οικοπέδου περισσό¬ 
τερων του ενός κτισμάτων, η αποτύπωση γίνεται για 
όλα τα κτίσματα αυτά, 

γ) υπόμνημα στο οποίο περιλαμβάνεται μνεία των 
διατάξεων με βάση τις οποίες ορίζεται ο ισχύων Σ.Δ. 
και υπολογίζεται ο δυνάμενος να μεταφερθεί Σ.Δ., 
εκφρασμένος σε δομήσιμες επιφάνειες, 
δ) τεχνική έκθεση, στην οποία περιγράφονται συνο¬ 
πτικά το είδος και η χρήση των υπαρχόντων κτισμάτων 
και οι προτεινόμενες χρήσεις των ακάλυπτων χώρων 
μετά των τυχόν απαιτοϋμενων προς ανάδειξη αυτών ή 
του κτιρίου επεμβάσεων στους ακάλυπτους χώρους 
(πλακοστρώσεις, κηποτεχνικές διαρρυθμίσεις κ.λπ.), 
ε) φωτογραφίες όλων των όψεων του διατηρούμενου 
κτιρίου, καθώς και του ακάλυπτου τμήματος του οικο¬ 
πέδου, 

στ) αντίγραφο φύλλου της Εφημερίδας της Κυβερ- 
νήσεως, στο οποίο δημοσιεύτηκε η απόφαση χαρακτη¬ 
ρισμού του κτιρίου ως διατηρητέου ή έργου τέχνης 
κ.λπ. ή του χώρου ως αρχαιολογικού, 
ζ) βεβαίωση της αρμόδιας να εισηγηθεί το χαρακτη¬ 
ρισμό του κτιρίου ως διατηρητέου κ.λπ. ή του χώρου 
ως αρχαιολογικού υπηρεσίας, ότι δεν αποχαρακτηρί¬ 
στηκε και ότι δεν έχει γίνει ειδική ρύθμιση με την οποία 
έχει επιτραπεί προσθήκη στο διατηρητέο κτίριο ή η 
δόμηση του αρχαιολογικού χώρου. 

Β) Ακίνητα επί κοινόχρηστων χώρων της παρ. 2 της 
ενότητας Α του άρθρου 3 του παρόντος νόμου: 


α) πράξη αναλογισμού με το τοπογραφικό διάγραμμα 
που τη συνοδεύει επικυρωμένη από την αρμόδια πο- 
λεοδομική υπηρεσία ή κυρωμένα αποσπάσματα της πρά¬ 
ξης εφαρμογής και του σχεδίου που τη συνοδεύει. 

β) απόφαση νομάρχη για την κύρωση της πράξης 
αναλογισμού και βεβαίωση τελεσιδικίας της, 
γ) τοπογραφικό διάγραμμα που απεικονίζει ολόκληρη 
την έκταση του ρυμοτομηθέντος ακινήτου με τις ι- 
σχύουσες οικοδομικές και ρυμοτομικές γραμμές. Επί 
του διαγράμματος θα υπάρχει θεώρηση των όρων δό¬ 
μησης από την αρμόδια πσλεοδομική υπηρεσία και θα 
υπολογίζεται ο δυνάμενος να μεταφερθεί Σ.Δ., εκφρα¬ 
σμένος σε δομήσιμες επιφάνειες, 
δ) βεβαίωση του οικείου οργανισμού τοπικής αυτο¬ 
διοίκησης (Ο.Τ.Α.) περί μη καταβολής αποζημίωσης, 
ε) φωτογραφίες σπς οποίες απεικονίζεται το βαρυ¬ 
νόμενο ακίνητο. 

Γ) Ακίνητα στα οποία υπάρχουν χαμηλά κτίρια της 
παρ 4 της ενότητας Α του άρθρου 3 του παρόντος 
νόμου: 

α) τοπογραφικό διάγραμμα του βαρυνόμενου ακινήτου, 
εκτεινόμενο σε ολόκληρο το οικοδομικό τετράγωνο 
(Ο Τ.) του ακινήτου αυτού, το οποίο απεικονίζει άλες 
τις επ' αυτού ιδιοκτησίες με τα καλυμμένα και ακάλυπτα 
τμήματά τους και τον αριθμό των ορόφων όλων των 
κτιρίων του Ο.Τ. Επί του τοπογραφικού διαγράμματος 
θα υπάρχει η θεώρηση των όρων δόμησης από την 
αρμόδια πσλεοδομική υπηρεοία, 
β) αντίγραφο στελέχους οικοδομικής άδειας για α¬ 
νέγερση κτιρίου κατά τις διατάξεις του άρθρου 14 του 
ν. 1577/1985 και της αρχιτεκτονικής μελέτης που τη 
συνοδεύει ή βεβαίωση της αρμόδιας πολεοδομικής υ¬ 
πηρεσίας ότι το υφιστάμενο κτίριο πληροί τις προϋπο¬ 
θέσεις του παραπάνω άρθρου, με πλήρη αρχιτεκτονική 
μελέτη. 

γ) διάγραμμα κάλυψης από το οποίο προκύπτουν οι 
υφιστάμενες και οι δυνάμενες να δομηθούν επιφάνειες 
που υπολογίζονται στο Σ.Δ., καθώς και δυνάμενος να 
μεταφερθεί Σ.Δ., εκφρασμένος σε δομήσιμες επιφάνειες, 
δ) φωτογραφίες στις οποίες απεικονίζεται το βαρυ¬ 
νόμενο ακίνητο (κτίριο και ακάλυπτος χώρος). 

Δ. Ακίνητα που βρίσκονται σε πολεοδομικώς ενδια¬ 
φέρον σημείο της πόλης της παρ. 3 της ενότητας Α 
του άρθρου 3 του παρόντος νόμου: 

α) γνωμοδότηση του οικείου Ο.Τ.Α. ότι το ακίνητο 
βρίσκεται σε πολεοδομικώς ενδιαφέρον σημείο της 
πόλης, 

β) τοπογραφικό διάγραμμα του οικοπέδου του βαρυ- 
νόμενου ακινήτου, εκτεινόμενο σε ολόκληρο το Ο.Τ, 
του ακινήτου αυτού, το οποίο απεικονίζει όλες τις επ’ 
αυτού ιδιοκτησίες με το καλυμμένα και ακάλυπτα τμήματά 
τους. Επί του τοπογραφικού διαγράμματος θα υπάρχει 
θεώρηση των όρων δόμησης από την αρμόδια πολεο- 
δομική υπηρεσία, 

γ) διάγραμμα κάλυψης με ιδεατό στερεό (εφόσον 
υπάρχουν κτίσματα, άλλως τα παρακάτω στοιχεία πε¬ 
ριλαμβάνονται στο τοπογραφικό διάγραμμα) και υπό¬ 
μνημα στο οποίο αναφέρονται οι διατάξεις με βάση τις 
οποίες ορίζεται ο ισχύων Σ.Δ. και υπολογίζεται ο δυ¬ 
νάμενος να μεταφερθεί Σ Δ εκφρασμένος σε δομήσιμες 
επιφάνειες, 

δ) φωτογραφίες στις οποίες απεικονίζονται το βα¬ 
ρυνόμενο ακίνητο και τα όμορα. 

Ε Ακίνητα για την ανέγερση στεγασμένων χώρων 
στάθμευσης αυτοκινήτων της παρ. 7 του άρθρου 3 του 
παρόντος νόμου 

α) αντίγραφο του φύλλου της Εφημερίδας της Κυ- 
βερνήσεως στο οποίο δημοσιεύτηκε η απόφαση καθο¬ 
ρισμού χώρου για την ανέγερση στεγασμένου σταθμού 
αυτοκινήτων της παρ. 8 του άρθρου 2 του π.δ/τος 
3.9 1993 (ΦΕΚ 1161 Δ ), 

β) επικυρωμένο αντίγραφο οικοδομικής άδειας για την 
κατασκευή του στεγασμένου χώρου στάθμευσης αυτο¬ 
κινήτων, 

γ) τοπογραφικό διάγραμμα του βαρυνόμενου ακινήτου, 
επί του οποίου υπάρχει η θεώρηαη των όρων δόμησης 
από την αρμόδια πολεοδομική υπηρεσία, 
δ) διάγραμμα κάλυψης με υπολογισμό των επιφανειών 
που προσμετρώνται στο Σ Δ. του ακινήτου, 
ε) δήλωση του κυρίου ή των συγκυριών του ακινήτου 
ενώπιον συμβολαιογράφου, όπως ορίζεται στην παρ 5 
του άρθρου 3 του π.δ/τος 3.9 1993, 
στ) βεβαίωση του Ειδικού Ταμείου Εφαρμογής Ρυθ¬ 
μιστικών και Πολεοδομικών Σχεδίων (Ε.Τ Ε.Ρ.Π.Σ.) περί 
κατάθεσης εγγυητικής επιστολής, κατά τα οριζόμενα 
στο από 3.9.1993 προεδρικό διάταγμα, όπου απαιτείται. 

ΣΤ. Ακίνητα που περιλαμβάνονται μέσα σε ενεργό 
οικοδομικό τετράγωνο της παρ. 5 της ενότητας Α του 
άρθρου 3 του παρόντος νόμου: 

α) αντίγραφο του φύλλου της Εφημερίδας της Κυ- 
βερνήσεως στο οποίο δημοσιεύτηκε η απόφαση χαρα¬ 
κτηρισμού του οικοδομικού τετραγώνου ως ενεργού και 
από την οποία προκύπτει σε ποια ακίνητα μπορεί να 
εγκριθεί η χορήγηση τίτλου Μ.Σ.Δ., 
β) τοπογραφικό διάγραμμα του βαρυνόμενου ακινήτου 
επί του οποίου υπάρχει θεώρηση των όρων δόμησης 
από την αρμόδια πολεοδομική υπηρεσία, 
γ) διάγραμμα κάλυψης με υπολογισμό των επιφανειών 
που προσμετρώνται στο Σ.Δ. του ακινήτου. 

Ζ. Ακίνητα του άρθρου 22 του ν. 1650/1986: 
α) αντίγραφο φύλλου της Εφημερίδας της Κυβερνή- 
οεως στο οποίο δημοσιεύτηκε το προεδρικό διάταγμα 
του άρθρου 21 παρ. 1 ή η απόφαση, της παρ. 5 του 
ίδιου άρθρου του ν. 1650/1986, επιβολής περιορισμών 
και απαγορεύσεων στο ακίνητο ή την περιοχή του, 
β) φωτογραφίες ατις οποίες απεικονίζεται το βαρυ- 
νόμενο ακίνητο, 

γ) τοπογραφικό διάγραμμα του βαρυνόμενου ακινήτου, 
δ) βεβαίωση της οικείας πολεοδομικής υπηρεσίας άτι 
στο βαρυνόμενο ακίνητο έχουν επιβληθεί οι περιορισμοί 
και απαγορεύσεις που αναφέρονται στο σχετικό προε¬ 
δρικό διάταγμα ή απόφαση νομάρχη. 

Άρθρο 8 

Συναίνεση για την έγκριση χορήγησης τίτλου Μ.Σ.Δ. 

1. Η συναίνεση των κυρίων του βαρυνόμενου ακινήτου 
προς έγκριση χορήγησης τίτλου Μ.Σ.Δ. παρέχεται με 
συμβολαιογραφική πράξη, πρέπει δε να είναι χωρίς 
αιρέσεις και όρους και να περιλαμβάνει την ανεπιφύλακτη 
αποδοχή της μεταφοράς του μεταφερόμενου Σ.Δ. του 
ακινήτου τους ή μέρους του συντελεστή αυτού, με τους 
όρους και τις συνέπειες του νόμου αυτού και της 
έγκρισης της σχετικής μελέτης. 

2 Η συναίνεση παρέχεται από όλους τους κυρίους 
ή συγκύριους του βαρυνόμενου ακινήτου, εκτός των 


περιπτώσεων α' και β' της παρ.1 της ενότητας Α του 
άρθρου 3, οπότε αυτή παρέχεται μόνο από τους αι- 
τούντες εκ των συγκυριών. Εάν το ακίνητο διεκδικείται, 
είναι δυνατή η έγκριση της χορήγησης τίτλου Μ.Σ.Δ. 
μόνον εάν συναινέσουν σε αυτό και σι έχοντες εγείρει 
σχετική αγωγή. Στην τελευταία αυτή περίπτωση η συ¬ 
ναίνεση δύναται να περιλαμβάνει ως μοναδικό παρα¬ 
δεκτό όρο την κοινή δήλωση βουλήσεως φερομένων 
κυρίων και διεκδικούντων περί της λήψεως ασφαλιστικών 
μέτρων υπέρ των διεκδικούντων επί των εκδοθησομέ- 
νων, κστά τις διατάξεις του παρόντος νόμου, τίτλων ή 
μέρους αυτών και ιδιαίτερα τη σύσταση παρακαταθήκης. 

Άρθρο 9 

Έκθεση ελέγχου τίτλων 

1. Προς εξακρίβωση της νομικής κατάστασης του 
βαρυνόμενου ακινήτου, ακριβή περιγραφή αυτού και 
προσδιορισμό των προσώπων των οποίων πρέπει να 
παρασχεθεί η συναίνεση (όπου απαιτείται) ή στα οποία 
πρεπει να ανακοινωθεί κατά την παρ. 4 του άρθρου 
αυτού η πρόθεση προς μεταφορά του Σ.Δ., με έκδοση 
σχετικού τίτλου Μ.Σ.Δ. συντάσσεται έκθεση ελέγχου 
τίτλων κυριότητας του βαρυνόμενου ακινήτου, η οποία 
αφ' ενός μεν κατατίθεται οτο συμβολαιογράφο τον 
συντάσσοντα την πράξη συναίνεσης, στην οποία και 
μνημονεύεται, αφ' ετέρου δε, μαζί με την πράξη αυτή 
και τους σχετικούς τίτλους ιδιοκτησίας, λοιπά κατά 
περίπτωση αναγκαία έγγραφα και πιστοποιητικά, υπο¬ 
βάλλεται προς έκδοση της κατά το άρθρο 2 παρ. 1 του 
παρόντος νόμου απόφασης. 

2 Η κατά την προηγούμενη παράγραφο έκθεση ε¬ 
λέγχου τίτλων συντάσσεται από δικηγόρο τουλάχιστον 
παρ εφέταις και θεωρείται από τον αρμόδιο δικηγορικό 
σύλλογο. Η έκθεση περιλαμβάνει πλήρη περιγραφή του 
βαρυνόμενου ακινήτου, μετά του ιστορικού της νομικής 
κατάστασης αυτού και των αντίστοιχων τίτλων, πρέπει 
δε να καταλήγει στην ανεπιφύλακτη διακρίβωση όλων 
των εχόντων δικαιώματα κυριότητας ή άλλα εμπράγματα 
δικαιώματα σε αυτό ή εχόντων προσημειώσει τέτοια 
δικαιώματα ή τυχόν διεκδικούντων ή εχόντων ασκήσει 
δικαιώματα κατάσχεσης ή άλλα ενοχικά δικαιώματα πάνω 
σε αυτό. Η έκθεση πρέπει επίσης να μνημονεύει ρητά 
το χρόνο μέχρι τον οποίο διαπίστωσε τη βεβάΐούμενη 
κατάσταση, ο οποίος χρόνος δεν δύναται να απέχει 
πλέον του μηνός από τη σύνταξη της πράξης συναί¬ 
νεσης. 

3. Η παραπάνω έκθεση συμπληρώνεται γιο το μετέ- 
πειτα χρόνο από την υπογραφή της απόφασης μέχρι 
και πριν από την έκδοση του τίτλου Μ.Σ.Δ., κατά τα 
ειδικότερο οριζόμενα στο άρθρο 12 παρ. 2 του νόμου 
αυτού. 

4. Η πρόθεση των κυρίων του ακινήτου να ζητήσουν 
τη χορήγηση τίτλου Μ.Σ.Δ. γνωστοποιείται και σε όλους 
τους μνημονευόμενους στην έκθεση ως έχοντες δι¬ 
καιώματα στο ακίνητο. Τα σχετικά αποδεικτικά κοινο¬ 
ποίησης της γνωστοποίησης αυτής υποβάλλονται επίσης 
για την έκδοση της απόφασης έγκρισης χορήγησης 
τίτλου Μ.Σ.Δ.. Οι παραπάνω δύναται να λάβουν οποιο- 
δήποτε ασφαλιστικό των δικαιωμάτων τους, κατά τα 
νόμιμα, μέτρο, από αυτό όμως ή από την τυχόν μη 
άσκησή του δεν κωλύεται η έκδοση της πιο πάνω 
απόφασης ούτε η έκδοση των τίτλων Μ.Σ.Δ., εφαρμο¬ 
ζόμενου εν προκειμένω του τελευταίου εδαφίου της 
παρ. 3 του άρθρου 2 του παρόντος νόμου. 

Άρθρο 10 

Σημείωση στα βιβλία μεταγραφών για το 
βαρυνόμενο ακίνητο 

1. Η απόφαση με την οποία ενκρίνεται η χορήγηση 
τίτλου Μ.Σ.Δ. από βαρυνόμενο ακίνητο σημειώνεται στο 
περιθώριο των οικείων μερίδων του βιβλίου μεταγραφών 
του υποθηκοφυλακείου στο οποίο υπάγεται το βαρυ¬ 
νόμενο ακίνητο με αίτηση ενός από τους ενδιαφερο¬ 
μένους ή του Δημοσίου. Το Δημόσιο για την ενέργεια 
αυτή εκπροσωπείται από το εξουσιοδοτημένο προς 
τούτο όργανο της κεντρικής υπηρεσίας του Υπουργείου 
Περιβάλλοντος, Χωροταξίας και Δημόσιων Έργων. 

2 Για όλα τα βαρυνόμενα ακίνητα του άρθρου 3 για 
τα οποία εκδίδεται απόφαση έγκρισης χορήγησης τίτλου 
Μ.Σ.Δ , η κεντρική υπηρεσία οφείλει αμέσως μετά τη 
δημοσίευση της απόφασης αυτής να ενημερώνει την 
αρμόδια περιφερειακή υπηρεσία της περιοχής του βα~ 
ρυνόμενου ακινήτου και την αρμόδια πολεοδομική υ¬ 
πηρεσία. αν αυτή είναι άλλη, καθώς και τον οικείο 
Ο.Τ.Α.. Οι παραπάνω, περιφερειακή και πολεοδομική, 
υπηρεσίες οφείλουν: 

α) να σημειώσουν στις πινακίδες εφαρμογής των εγ¬ 
κεκριμένων ρυμοτομικών σχεδίων ή στους αντίστοιχους 
χάρτες της περιοχής (προκειμένου για οικισμούς χωρίς 
εγκεκριμένο σχέδιο ή εκτός σχεδίου περιοχές) την 
ακριβή θέση του βαρυνόμενου ακινήτου με σχετική 
ένδειξη, 

β) να τηρούν βιβλίο μητρώου, στο οποίο καταχωρού- 
νται, αε συσχετισμό με τους κατά τα παραπάνω αντί¬ 
στοιχους χάρτες, τα στοιχεία που αφορούν την ακριβή 
θέση του ακινήτου και την απόφαση έγκρισης για τη 
χορήγηση τίτλου Μ.Σ.Δ. και 

γ) να αναρτούν την απόφαση έγκρισης χορήγησης 
τίτλου Μ.Σ.Δ. σε εμφανές σημείο για διάστημα ενός 
(1) μηνός. Την ίδια υποχρέωση έχουν επίσης η αρμόδια 
κεντρική υπηρεσία και ο οικείος Ο Τ.Α.. 

3. Οι συνέπειες για το βαρυνόμενο ακίνητο των 
παραγράφων 3 και 4 του άρθρου 2 του παρόντος νόμου 
αρχίζουν από τη σημείωση στο υποθηκοφυλακείο, στο 
οποίο υπάγεται το βαρυνόμενο ακίνητο, της απόφασης 
έγκρισης χορήγησης του τίτλου Μ.Σ.Δ.. 

4. Η παρ. 1 του παρόντος άρθρου εφαρμόζεται 
ανάλογα και για την κατά την παρ. 4 του άρθρου 12 
του παρόντος νόμου τροποποιηπκή απόφαση 

Άρθρο 11 

Μητρώο Μεταφοράς Συντελεστή Δόμησης 

1. Στην αρμόδια κεντρική υπηρεσία τηρείται Μητρώο 

Μ.Σ.Δ.. 

2. Το Μητρώο αποτελείται από Βιβλίο Μητρώου και 
τους σχετικούς φακέλους. 

3. Στο Βιβλίο Μητρώου καταχωρείται η έκδοση κάθε 
απόφασης έγκρισης για τη χορήγηση τίτλου Μ.Σ.Δ. ή 
αποφάσεων με τις οποίες πραγματοποιείται η Μ.Σ.Δ 
σε ωφελούμενα ακίνητα. 

4. Σε ειδική μερίδα του Βιβλίου Μητρώου καταχω- 
ρούνται επίσης και τα διατάγματα έγκρισης των Ε.Ζ.Υ.Σ.. 

5. Το Μητρώο Μ.Σ.Δ. μπορεί να τηρείται και μηχα¬ 
νογραφικά. 

Άρθρο 12 

Έκδοση τίτλου Μ.Σ.Δ. 

1. Για την παράσταση του κατά τις διατάξεις του 


παρόντος νόμου εγκριθέντος δικαιώματος των κυρίων 
ή συγκυρίων του βαρυνόμενου ακινήτου επί του μετα- 
φερόμενου Σ.Δ. εκδίδεται τίτλος δικαιώματος Μ.Σ.Δ., 
στον οποίο ενσωματώνεται το δικαίωμα αυτό. Ο τίτλος 
είναι πάντοτε ονομαστικός και διαιρετός, μεταβιβάζεται 
δε κατά τις διατάξεις του παρόντος νόμου. 

2. Προς έκδοση του τίτλου προσκομίζονται στην 
αρμόδια κεντρική υπηρεσία· 

α) πιστοποιητικά των υποθηκοφυλακείων περί της 
κατά το άρθρο 10 σημείωσης στο περιθώριο των μερίδων 
του υποθηκοφυλακείου περί έκδοσης της απόφασης 
έγκρισης χορήγησης τίτλου Μ.Σ.Δ., 
β) συμπληρωματική έκθεση περί ελέγχου των τίτλων 
που καλύπτει το χρόνο από την πρώτη κατά την παρ.1 
του άρθρου 9 έκθεση μέχρι και την επόμενη της ση¬ 
μείωσης της παραπάνω απόφασης στο περιθώριο των 
οικείων μερίδων και επισημαίνουσα τις τυχόν κατά το 
χρόνο αυτόν επελθούσςς μεταβολές. Η έκθεση συνο¬ 
δεύεται από τα αναγκαία πιστοποιητικά, όχι παλαιότερα 
των πέντε (5) ημερών, συντάσσεται δε κατά τα οριζόμενα 
στην παρ. 1 του άρθρου 9. 

3. Εάν από την κατά την προηγούμενη παράγραφο 
συμπληρωματική έκθεση προκύπτει ότι δεν επήλθαν 
μεταβολές στα πρόσωπα των δικαιουμένων να ζητήσουν 
τη Μ Σ.Δ.. ο τίτλος εκδίδεται βάσει της απόφασης που 
έχει εκδοθεί. 

4. Εάν αντιθέτως από την κατά την παρ 2 συμπλη¬ 
ρωματική έκθεση και τα σχετικά πιστοποιητικά προκύπτει 
μεταβολή στα πρόσωπα αυτά, η έκδοση του τίτλου 
αναβάλλεται μέχρι να τροποποιηθεί η εκδοθείσα από¬ 
φαση για την έγκριση χορήγησης τίτλου Μ.Σ.Δ. για το 
συγκεκριμένο βαρυνόμενο ακίνητο. Για την τροποποίηση 
αυτή και την περαιτέρω διαδικασία προς έκδοση τίτλου, 
εφαρμόζονται ανάλογα οι προηγούμενες διατάξεις του 
παρόντος νόμου 

5 Σε όλες τις περιπτώσεις ο εκδιδόμενος τίτλος 
περιλαμβάνει: 

α) το ονοματεπώνυμο των κυρίων ή των συγκυρίων 
στο όνομα των οποίων εκδίδεται ο τίτλος, 
β) άκρως συνοπτική μνεία του βαρυνόμενου ακινήτου, 
από το οποίο μεταφέρεται ο Σ.Δ.. 

γ) ένδειξη της απόφασης ή των αποφάσεων με τις 
οποίες εγκρίθηκε η χορήγηση τίτλου Μ.Σ.Δ. και ένδειξη 
των γενομένων σχετικών σημειώσεων των αποφάσεων 
αυτών στα οικεία βιβλία των μεταγραφών, 
δ) το ολικό εμβαδόν του οικοπέδου του βαρυνόμενου 
ακινήτου, 

ε) το συντελεστή δόμησης (Σ.Δ.) ο οποίος ισχύει για 
το βαρυνόμενο ακίνητο κατά το χρόνο έγκρισης της 
μεταφοράς (ο δυνάμενος να πραγματοποιηθεί στο α¬ 
κίνητο Σ.Δ., μη υπολογιζομένων των υπόγειων χώρων), 
στ) το μέρος του συντελεστή που εγκρίθηκε η με¬ 
ταφορά, αναγομένου σε τετραγωνικά μέτρα μεταφερό- 
μενων επιφανειών ορόφων του βαρυνόμενου ακινήτου, 
ζ) το από την παραπάνω εγκριθείσα μεταφορά μέρος 
της επιφάνειας για το οποίο ισχύει ο παρών τίτλος, σε 
περίπτωση κατά την οποία μερίζεται σε περισσότερους 
τίτλους η παράσταση του όλου δικαιώματος εγκριθείσα 
μεταφορά συντελεστή, 

η) την ένδειξη αν ο τίτλος είναι ο αρχικώς εκδιδόμενος 
ή αν εκδίδεται σε αντικατάσταση προηγούμενου, τον 
αριθμό του αντικαθιστάμενου τίτλου και την αιτία της 
αντικατάστασης. 

6. Ο εκδιδόμενος τίτλος λαμβάνει αύξοντα αριθμό 
από βιβλίο τίτλων Μ.Σ.Δ., που τηρείται από την αρμόδια 

κεντρική υπηρεσία, από τον προϊστάμενο της οποίας 
και υπογράφεται. Περί της καταχώρισης του τίτλου στο 
παραπάνω βιβλίο συντάσσεται πριν οπό την παράδοσή 
του στους δικαιούχους επισημειωματική επί του τίτλου 
πράξη, που υπογράφεται από τον εντεταλμένο για την 
τήρηση του βιβλίου αυτού υπάλληλο. Του εκδιδομένου 
τίτλου τηρείται υπηρεσιακό πρωτότυπο που τίθεται στο 
φάκελο του Μητρώου. 

7. Οι εκδιδόμενοι τίτλοι παραδίδονται σε αυτούς για 
τους οποίους εκδόθηκαν, λαμβανομένων υπόψη και των 
τυχόν, κατά την παρ. 2 τομ άρθρου 8 του παρόντος, 
όρων ή των τυχόν, κατά την παρ. 4 του άρθρου 9, 
ληφθέντων ασφαλιστικών μέτρων. 

8. Για την έκδοση και παράδοση του τίτλου εκδίδεται 
απόφαση του προϊσταμένου της παραπάνω αρμόδιας 
υπηρεσίας, η οποία καταχωρείται στην ίδια στήλη του 
Βιβλίου Τίτλων Μ.Σ.Δ.. 

•Αρθρο 13 
Μεταβίβαση τίτλων 

1. Η συμβατική μεταβίβαση των ονομαστικών τίτλων 
γίνεται με εγγραφή στο Βιβλίο Τίτλων Μ.Σ.Δ, και ταυ¬ 
τόχρονη πράξη οπισθογράφησης του τίτλου. Η εγγραφή 
στο Βιβλίο και η πράξη οπισθογράφησης χρονολογείται 
και υπογράφεται από τους μετοβιβάζοντες και σπό ιον 
υπέρ του οποίου, η μεταβίβαση ή των πληρεξουσίων 
τους. Η εγγραφή και η πράξη υπογράφονται επίσης και 
από τον εντεταλμένο υπάλληλο της αρμόδιας υπηρε¬ 
σίας. 

2. Μετά οπό κάθε μεταβίβαση εκδίδεται νέος τίτλος, 
ακυρουμένου του παλαιού. Για την έκδοση του νέου 
τίτλου εφαρμόζονται ανάλογα οι διατάξεις των παρ. 5 
έως 8 του άρθρου 12 του παρόντος. 

3. Σε περίπτωση κληρονομικής διαδοχής εκδίδεται 
επίσης νέος τίτλος επ' ονόματι του κληρονόμου ή του 
κληροδόχου, ύστερα από αίτησή του και υποβολή των 
νόμιμων διχαιολογητικών. Οι διατάξεις των προηγού¬ 
μενων παραγράφων εφαρμόζονται ανάλογα και στην 
προκειμένη περίπτωση. 

4. Επί κτήσεως κυριότητας επί του τίτλου κατά ο~ 
ποιονδήποτε άλλο νόμιμο τρόπο εφαρμόζονται ανάλογα 
οι διατάξεις του παρόντος άρθρου. 

Άρθρο 14 

Κλοπή ή καταστροφή ή απώλεια τίτλου 

1. Στην περίπτωση κλοπής, καταστροφής ή απώλειας 
τίτλου δύναται να εκδοθεί αντίγραφό του από το τη¬ 
ρούμενο υπηρεσιακό πρωτότυπό του. 

2. Για την έκδοση αντιγράφου υποβάλλεται σχετική 
αίτηση αυτού υπέρ του οποίου έχει εκδοθεί ο τίτλος 
ή του εκ τούτου έλκοντος δικαιώματα. Στην τελευταία 
αυτή περίπτωση υποβάλλονται και τα δικαιολογητικά 
που στηρίζουν τα δικαιώματα αυτά. 

3. Μαζί με την αίτηση υποβάλλεται και υπεύθυνη 
δήλωση περί των συνθηκών κλοπής, απώλειας κ.λπ, 
(άρθρο 8 του ν. 1599/1986). 

4. Για την έκδοση του αντιγράφου εκδίδεται απόφαση 
του προϊστάμενου της αρμόδιας κεντρικής υπηρεσίας. 
Ο προϊστάμενος αυτός δύναται πάντοτε να διενεργήσει 
ή να διατάξει τη διενέργεια οποιοσδήποτε πρόσφορης 
έρευνας ή και να επιβάλει στους αιτούντες τη δημο¬ 
σίευση σχετικής αναγγελίας στον τύπο. Η απόφαση 
ορίζει την ακύρωση του παλαιού τίτλου. 


5, Το εκδιδόμενο στις περιπτώσεις του παρόντος 
άρθρου αντίγραφο του τίτλου μνημονεύει την απόφαση 
με βάση την οποία εκδίδεται και ότι επέχει κατά πάντα 
θέση πρωτοτύπου. 

Άρθρο 15 

Διαίρεση των τίτλων 

1. Γιο κάθε έγκριση Μ.Σ.Δ. δύναται πάντοτε, με αίτηση 
των δικαιούχων, να εκδοθούν περισσότεροι τίτλοι, των 
οποίων το άθροισμα θα ισούται προς το συνολικό 
εμβαδόν των μεταφερόμενων δομήσιμων επιφανειών 
των βαρυνόμενων ακινήτων. Οι εκδιδόμενοι τίτλοι στην 
περίπτωση αυτή αναγράφουν και την ένδειξη ότι απο¬ 
τελούν μέρος της όλης μεταφοράς και προσδιορίζουν 
το μέρος αυτού. Για την παραπάνω έκδοση πολλών 
τίτλων εκδίδεται σχετική απόφαση του προϊσταμένου 
της κεντρικής υπηρεσίας.· 

2. Η παραπάνω παράγραφος εφαρμόζεται ανάλογα 
και για τη διαίρεση ήδη εκδοθέντων τίτλων. 

3. Η διαίρεση των τίτλων δύναται να συνδυαστεί προς 
την, κατά τις διατάξεις του επόμενου άρθρου, μερική 
ακύρωση αρχικού τίτλου. 

4. Κατά τη διαίρεση ο παλαιός τίτλος ακυρώνεται με 
σχετική πράξη οπισθογράφησής του από τους δικαιού¬ 
χους και εγγραφή στο βιβλίο. Γ ια την έκδοση των νέων 
τίτλων εφαρμόζονται οι διατάξεις των παραγράφων 5 
έως 8 του άρθρου 12 του παρόντος 

Άρθρο 16 

Ακύρωση των τίτλων - Απόσβεση του δικαιώματος 

1. Η ακύρωση των τίτλων γίνεται ύστερα από την 
άσκηση του από αυτούς παριατάμενου δικαιώματος με 
τη μεταφορά αυτού οε ωφελούμενο ακίνητο (απόσβεση 
του δικαιώματος Μ.Σ.Δ.). 

2. Σε περίπτωση πραγματοποίησης της Μ.Σ.Δ. σε 
ωφελούμενο ακίνητο, η απόσβεση του δικαιώματος γί¬ 
νεται με την έκδοση της απόφασης του προϊσταμένου 
της αρμόδιας περιφερειακής υπηρεσίας του άρθρου 17 
του παρόντος ή της απόφασης Υπουργού της παρ. 6 
του άρθρου 21. 

3. Στις λοιπές περιπτώσεις ο τίτλος κατατίθεται στην 
αρμόδια υπηρεσία, καταχωρείται σχετική πράξη στο 
όπισθεν μέρος αυτού και γιο την ακύρωση εκδίδεται 
απόφαση, εφαρμοζομένης ανάλογα της παρ. 8 του 
άρθρου 12 του παρόντος. 

4 Σε όλες τις περιπτώσεις ακύρωσης τίτλων γίνεται 
σχετική σημείωση στο Βιβλίο Τίτλων. 

Άρθρο 17 

Πραγματοποίηση Μ.Σ.Δ. 

1. Η πραγματοποίηση της Μ Σ.Δ. σε ωφελούμενο 
ακίνητο γίνεται ύστερα από αίτηση του ενδιαφερόμενου 
κυρίου ή συγκυρίων του ακινήτου αυτού ή του εξ αυτών 
έλκοντος δικαιώματα, που υποβάλλεται στην αρμόδια, 
για την περιοχή του ωφελούμενου ακίνητου, περιφε¬ 
ρειακή υπηρεσία του Υπουργείου Περιβάλλοντος, Χω¬ 
ροταξίας και Δημόσιων Έργων (περ. η' του άρθρου 1). 

2. Μαζί με την αίτηση υποβάλλεται κυρωμένο αντί¬ 
γραφο των διατιθέμενων από τους αιτούντες ενός ή 
περισσότερων τίτλων Μ.Σ.Δ. και τα κατά την επόμενη 
παράγραφο στοιχεία και μελέτη των εκτελεστέων ερ¬ 
γασιών επί του ωφελούμενου ακινήτου. Η μελέτη συ- 

ντάσσεται σύμφωνα με τις εκάστοτε ισχύουσες προ¬ 
διαγραφές σύνταξης μελετών για έκδοση οικοδομικών 
αδειών. 

3. Στα κατά την προηγούμενη παράγραφο στοιχεία 
και μελέτη επί του ωφελούμενου ακινήτου περιλαμβά¬ 
νονται: 

α) αίτηση του κυρίου ή των τυχόν συγκυριών των 
τίτλων με συναίνεση αυτών για τη χρησιμοποίηση του 
διατιθέμενου τίτλου ή τίτλων Μ.Σ.Δ. και αντίγραφο της 
απόφασης έγκρισης χορήγησης τίτλου Μ.Σ.Δ. από το 
βαρυνόμενο ακίνητο, 

β) αρχιτεκτονική μελέτη για το ωφελούμενο ακίνητο 
με τις επιφάνειες που ζητούνται με Μ.Σ.Δ. διαγραμμι¬ 
σμένες στο διάγραμμα κάλυψης, 

γ) τοπογραφικό διάγραμμα του οικοπέδου του ωφε¬ 
λούμενου ακινήτου, πάνω στο οποίο αναγράφονται, σε 
υπόμνημα, οι ισχύοντες όροι και περιορισμοί δόμησης 
και οι επιτρεπόμενες χρήσεις. 

δ) τεχνική έκθεση, στην οποία περιγράφονται συνο¬ 
πτικά τα στοιχεία της μετά τη μεταφορά σχεδιαζόμενης 
να ανεγερθεί οικοδομής και παρέχεται προεκτίμηση, 
από μέρους του οιτοΰντος, των επί του ωφελούμενου 
ακινήτου προκυπτουσών εκ μεταφοράς Σ.Δ. πρόσθετων 
επιφανειών δόμησης, κατ εφαρμογή του τύπου του 
άρθρου 5 παρ. 2 του παρόντος. Η προεκτίμηση αυτή 
θα βασίζεται στις ισχύουοες κατά την υποβολή του 
αιτήματος αντικειμενικές αξίες γης των ωφελούμενου 
και βαρυνόμενου ακινήτων ή στις εικαζόμενες από τους 
αιτούντες, όταν δεν ισχύουν αντικειμενικές αξίες στην 
περιοχή των ακινήτων αυτών, 

ε) εγκρίσεις άλλων υπηρεσιών, εφόσον απαιτούνται 
(όπως π.χ. σύμφωνη γνώμη αρμόδιας υπηρεσίας του 
Υπουργείου Πολιτισμού, όταν το ωφελούμενο συνορεύει 
με ακίνητο οτο οποίο υπάρχει χαρακτηρισμένο οικοδό¬ 
μημα ως έργο τέχνης). 

4. Κατ' αρχήν η αρμόδια υπηρεσία διενεργεί τον 
προέλεγχο των παραπάνω στοιχείων και της αρχιτε¬ 
κτονικής μελέτης ως προς τον ισχΰοντα στην περιοχή 
κανονικό, χωρίς τη μεταφορά, συντελεστή, τη συμμόρ¬ 
φωση του κτιρίου προς τους λοιπούς όρους δόμησης 
της περιοχής και ιδιαίτερα ως προς το ότι το μέλλον 
να κατασκευστεί κτίριο πληροί τα κριτήρια του άρθρου 
4 του παρόντος για τις Π.Υ.Σ.ΔΟ. ή τα ειδικά κριτήρια 
της Ε.Ζ.Υ.Σ., εάν το ωφελούμενο βρίσκεται σε τέτοια 
περιοχή, ως προς την τοποθέτηση και εμφάνιση των 
πρόσθετων από Μ.Σ.Δ. προκυπτόντων κτιριακών όγκων. 
Μετά τον προέλεγχο η αρμόδια περιφερειακή υπηρεσία 
ζητεί την κατά τις διατάξεις του άρθρου 18 του παρόντος 
εκτίμηση της αξίας γης των βαρυνόμενου και ωφελού¬ 
μενου ακινήτων και καλούνται οι ενδιαφερόμενοι για 
την ενδεχόμενη προσαρμογή της μελέτης τους ή την 
πρόσκτηση και προσκόμιση από αυτούς κοι άλλων τίτλων 
Μ.Σ.Δ. βαρυνόμενων ακινήτων, εάν οι οριστικές εκτι¬ 
μήσεις της αξίας γης δεν καλύπτουν τις πρόσθετες 
επιφάνειες που προβλέπονται από τη μελέτη. 

5. Μετά τις προσαρμογές της μελέτης και την προ¬ 
σκόμιση στην παραπάνω υπηρεσία όλων των απαιτού- 
μενων τίτλων, εκδίδεται απόφαση του προϊσταμένου 
της αρμόδιας περιφερειακής υπηρεσίας, με την οποία 
εγκρίνεται η πραγματοποίηση της Μ.Σ.Δ. και ακυρώνο¬ 
νται οι τίτλοι στους οποίους στηρίζεται η μεταφορά 
αυτή. 

6. Η κατά την προηγούμενη παράγραφο απόφαση 
περιλαμβάνει σαφή ένδειξη του ωφελούμενου ακινήτου, 
τους ακυρούμενους τίτλους, μαζί με συνοπτική μνεία 


των ουσιωδών στοιχείων τους, τις εκτιμηθείσες αξίες 
γης (συντελεστές Αβ και Αω του άρθρου 5 του παρό¬ 
ντος), την κατ' εφαρμογή του ίδιου άρθρου 5 προκύ- 
πτουσα πρόσθετη επί του ωφελούμενου ακινήτου με- 
ταφερόμενη επιφάνεια ορόφων, το μέγεθος της αύξησης 
του ιαχύοντος Σ.Δ., λόγω της εγκρινόμενης μεταφοράς 
επί του ωφελούμενου ακινήτου, καθώς και τα χαρακτη¬ 
ριστικά των δομούμενων επιπλέον επί του ωφελούμενου 
ακινήτου όγκων. Η απόφαση κοινοποιείται στους εν- 
διαφερόμενους και στην αρμόδια κεντρική υπηρεσία. 

7. Βάσει της, κατά τις προηγούμενες παραγράφους, 
απόφασης: 

α) γίνεται ακύρω τη των αντίστοιχων τίτλων Μ.Σ.Δ., 
με επισημείωση όπισθεν αυτών της ακύρωσης από την 
αρμόδια περιφερειακή υπηρεσία με μνεία της απόφασης. 
Οι ακυρούμενοι τίτλοι με αντίγραφο της απόφασης 
αποστέλλονται αμέσως με απόδειξη στην αρμόδια κε¬ 
ντρική υπηρεσία, η οποία προβαίνει στις σχετικές εγ¬ 
γραφές στο Βιβλίο Τίτλων Μ.Σ.Δ., 

β) διενεργείται, με αίτηση των ενδιαφερομένων, η 
σημείωση στο περιθώριο της οικείας μερίδας των υπο¬ 
θηκοφυλακείων, στα οποία υπάγονται τα βαμυνόμενα 
και ωφελούμενα ακίνητα, η υπέρ του ωφελούμενου 
ακινήτου πραγματοποιηθείΟα μεταφορά Σ.Δ,. Οι συνέ¬ 
πειες της παρ. 4 του άρθρου 2 του παρόντος για το 
ωφελούμενο ακίνητο αρχίζουν από τη σημείωση της 
απόφασης έγκρισης. 

γ) εκδίδεται, εφαρμοζομένων κατά τα λοιπά των 
κειμένων διατάξεων, η οικοδομική άδειο, από την ίδια 
περιφερειακή υπηρεσία, για τις περιλαμβανόμενες στην 
κατά την παρ. 5 του παρόντος άρθρου εγκριθείσα 
μελέτη, εργασίες, αφού προσκομιστεί και το πιστοποιη¬ 
τικό περί της κατά την προηγούμενη περίπτωση 0 
σημείωσης. 

8. Εάν κάποιος τίτλος αναλίσκεται μόνο μερικώς, 
λόγω της Μ.Σ.Δ., κατά τις διατάξεις του παρόντος 
νόμου, η επ’ αυτού κατά την περ. α της παρ. 7 του 
παρόντος άρθρου επισημείωση ακύρωσης γίνεται μόνο 
για το ακυρούμενο μέρος, η αρμόδια περιφερειακή 
υπηρεσία παραδίδει στο δικαιούχο σχετική βεβαίωση, η 
δε κεντρική υπηρεσία εκδίδει νέο τίτλο για το υπολει- 
πόμενο και μη ακυρούμενο μέρος του τίτλου. 

Άρθρο 18 
Εκτίμηση ακινήτων 

1. Η εκτίμηση της αγοραίος οικοπεδικής αξίας των 
ακινήτων (βαρυνόμενου και ωφελούμενου) ανεξάρτητα 
από το ύψος της αξίας αυτής και ο προσδιορισμός της 
αξίας τους ανά τετραγωνικό μέτρο, όπως και της αξίας 
ανά τετραγωνικό μέτρο (μ2) διαμερίσματος Α' ορόφου 
και καταστήματος πρώτου πάνω από το έδαφος ορόφου 
(ισογείου) στις θέσεις βαρυνόμενου και ωφελούμενου 
(μεγέθη Αβ, Αω, ΣΕβ και ΣΕω του άρθρου 5 του 
παρόντος) γίνεται: 

α) Για τις περιοχές που καλύπτονται από το σύστημα 
αντικειμενικού προσδιορισμού της αξίας των ακινήτων, 
η αξία ανά μ2 γης βαρυνόμενου και ωφελούμενου 
ακινήτου για τον τύπο μετασχηματισμού επιφανειών 
κατά τη διαδικασία της Μ.Σ.Δ., προσδιορίζεται σύμφωνα 
με τον παρακάτω τύπο: 

Αξία ενός μ2 γης (βαρυνόμενου ή ωφελούμενου α¬ 
κινήτου) · 

ΣΟ . ΤΖ . (ΣΑΟ + Κ . (ΣΕ-1)] . ΣΣΟ. 

όπου τα μεγέθη ΣΟ ΤΖ, ΣΑΟ, Κ, ΣΕ και ΣΣΟ καθο- 

ριζοντοι εκάστοτε στους πίνακες του συστήματος α¬ 
ντικειμενικού προσδιορισμού της αξίας των ακινήτων 
του Υπουργείου Οικονομικών. Στην περίπτωση που το 
μέγεθος ΣΑΟ δεν συμπίπτει με το συντελεστή δόμησης 
του ακινήτου, για τον προσδιορισμό της αξίας ενός μ2 
γης βαρυνόμενου ή ωφελούμενου ακινήτου αντί του 
ΣΑΟ λαμβάνεται ο δυνάμενος να υλοποιηθεί συντελε¬ 
στής δόμησης του οικοπέδου, σύμφωνα με τους ισχύο- 
ντες όρους δόμησης της περιοχής. 

β) Για τις λοιπές περιοχές και μέχρι να καλυφθούν 
από το σύστημα αντικειμενικού προσδιορισμού αξίας 
των ακινήτων, από τις αρμόδιες Δημόσιες Οικονομικές 
Υπηρεσίες (Δ.Ο.Υ.) της περιοχής του υπό εκτίμηση 
ακινήτου, σύμφωνα με τα ιοχύοντα στη νομοθεσία περί 
φορολογίας μεταβίβασης ακινήτων και πλοίων. 

Η έκθεση εκτίμησης συντάσσεται από τον αρμόδιο 
ελεγκτή και θεωρείται από τον προϊστάμενο της Δ.Ο.Υ.. 
Σε αυτήν την περίπτωση η αξία ανώ μ2 γης βαρυνόμενου 
ή ωφελούμενου ακινήτου για τον τύπο μετασχηματισμού 
επιφανειών πολλαπλασιάζεται με συντελεστή συγκρισι- 
μότητας (Σ.Σ.), που ισούται με 0.60. 

Σε περίπτωση που, μεταξύ του χρόνου καθορισμού 
των αντικειμενικών αξιών μιας περιοχής και του χρόνου 
εκτίμησης της αξίας του άλλου ακινήτου από τη Δ.Ο.Υ., 
υπάρχει διαφορά πλέον του ενός εξαμήνου, ο παραπάνω 
συντελεστής συγκρισιμότητας μειώνεται κατά 5% για 
κάθε εξάμηνο. 

2 Στην περ β της προηγούμενης παρ.1, οι Δημόσιες 
Οικονομικές Υπηρεσίες επιλαμβάνονται του έργου της 
εκτίμησης μετά απο αίτηση της αρμόδιας περιφερειακής 
υπηρεσίας. Δεν επιτρέπεται η αμφισβήτηση της έκθεσης 
της Δ Ο.Υ. μετά την πραγματοποίηση της Μ.Σ.Δ.. Η 
συνέχιση της διαδικασίας νοείται σαν αποδοχή της 
έκθεσης από όλα τα ενδιαφερόμενο μέρη. Εάν πριν 
οπό την πραγματοποίηση της Μ Σ.Δ. αμφισβητηθεί από 
κάποιο ενδιαφερόμενο μέρος η έκθεση εκτίμησης, α¬ 
ναστέλλεται κάθε ενέργεια για την πραγματοποίηση 
της μεταφοράς αυτής. 

3. Η κατά τα παραπάνω εκτιμηθείοα αγοραία αξία 
είναι ανακοινώσιμη σε οποιοδήποτε πράσο;πο, έστω και 
αν δεν επικαλείται έννομο συμφέρον, μπορεί δε να 
τυχει και δημοσιότητας. 

4. Σε κάθε περίπτωση Μ.Σ.Δ. επί ωφελούμενου ακι¬ 
νήτου και εφόσον με την αίτηση του ενδιαφερομένου 
έχει υποβληθεί πλήρης φάκελος δικαιολογητικών, σύμ¬ 
φωνα με τις διατάξεις του άρθρου 17 του παρόντος 
νόμου, ως αξία γης του ωφελούμενου και βαρυνόμενου 
ακινήτου (όπως αυτή προσδιορίζεται από την παρ.1 του 
παρόντος άρθρου) λαμβάνεται η αξία κατά την ημερο¬ 
μηνία υποβολής της παραπάνω αίτησης Σε περίπτωση 
μη πληρότητας των δικαιολογητικών, ως αξία γης λαμ- 
βανεται η αξία των ακινήτων κατά την ημερομηνία 
υποβολής των πληρών δικαιολογητικών. 

Άρθρο 19 

Ειδικές διατάξεις για τα θαρυνόμενα 

α) Διατάγματα, που αφορούν την έκδοση τίτλου Μ,Σ Δ 
και που εκδάθηκαν πριν από τη δημοσίευση του π.δ/τος 
367/1987 (ΦΕΚ 163 Α}. δεν τροποποιούνται για τη 
διάκριση των προς μεταφορά επιφανειών του βαρυνό¬ 
μενου ακινήτου σε επιφάνειες πρώτου πάνω από το 
έδαφος ορόφου (Εισ β) και των λοιπών ορόφων (Εορ.β). 

β) Τίτλοι που έχουν εκδοθεί βάσει των διαταγμάτων 
αυτών αντικαθίστανται με νέους, αφού προηγουμένως 


επιμεριστούν αναλογικά οι προς μεταφορά επιφάνειες 
σε επιφάνειες πρώτου πάνω από το έδαφος ορόφου 
(ισογείου) και λοιπών ορόφων. 

γ) Αν μετά την υποβολή αίτησης με όλα τα απαιτούμενσ 
δικαιολογητικά του άρθρου 7 του παρόντος για έκδοση 
τίτλου Μ.Σ.Δ., μειωθεί ο Σ.Δ. του βαρυνόμενου οικο¬ 
πέδου, η σχετική υπουργική απόφαση εκδίδεται με βάση 
το Σ.Δ. που ίσχυε κατά την υποβολή της αίτησης, με 
την προϋπόθεση ότι ο τίτλος υλοποιείται (πραγματο¬ 
ποίηση Μ.Σ.Δ. αε ωφελούμενο ακίνητο) σε διάστημα 
τριών (3) ετών από τη δημοσίευση της παραπάνω 
υπουργικής απόφασης έγκρισης χορήγησης τίτλου 
Μ.Σ.Δ.. Στην περίπτωση που στο παραπάνω χρονικό 
διάστημα δεν υλοποιηθεί ο τίτλος, εκδίδεται νέος τίτλος 
με βάση το Σ.Δ, που ίσχυε για το βαρυνόμενο ακίνητο 
κατά το χρόνο έγκρισης της Μ.Σ.Δ.. Τα οριζόμενα στην 
παράγραφο αυτή πρέπει να αναγράφονται ρητά στην 
υπουργική απόφαση έγκρισης χορήγησης τίτλου Μ. Σ.Δ. 
για κάθε συγκεκριμένη περίπτωση. 

Άρθρο 20 
Τελικές διατάξεις 

1 Όπου οι διατάξεις της κείμενης νομοθεσίας παρα¬ 
πέμπουν στις διατάξεις του άρθρου 2 του ν. 880/1979 
και στα σχετικά εκτελεστικά διατάγματα (π.δ/τα 470/ 
1979 και 510/1979), εφεξής νοούνται οι διατάξεις του 
παρόντος νόμου. 

2. Με προεδρικά διατάγματα, που εκδίδονται με πρό¬ 
ταση των Υ πουργών Δικαιοσύνης, Οικονομικών και Πε¬ 
ριβάλλοντος, Χωροταξίας και Δημόσιων Έργων μπορεί 
να τροποποιούνται οι διατάξεις των άρθρων 5 έως και 
19 του παρόντος νόμου σε ό,τι αφορά τον τρόπο 
εκδήλωσης της συναίνεσης των κυρίων των ακινήτων 
προς πραγματοποίηση της Μ.Σ.Δ., τη σύνταξη και έ¬ 
γκριση της μελέτης, που προβλέπεται από την παρ.1 
του άρθρου 2 του παρόντος, την εκτίμηση της οικο- 
πεδικής αξίας του ακινήτου, τον εκδιδόμενο τίτλο προς 
βεβαίωση του, κατά τις διατάξεις του παρόντος νόμου, 
δικαιώματος του βαρυνόμενου ακινήτου, τον τρόπο 
αναγωγής σε συντελεστή δόμησης του εκ των όρων 
δόμησης προκύπτοντος για την περιοχή των ακινήτων, 
την εκδίδόμενη πράξη Υ»α την πραγματοποίηση της 
Μ.Σ.Δ. μέσα σε Π.Υ.Σ.ΔΟ. και Ε.Ζ.Υ.Σ., την εγγραφή 
της Μ.Σ.Δ. στις οικείες μερίδες των τηρούμενων στα 
υποθηκοφυλακεία βιβλίων. 

Άρθρο 21 

Μεταβατικές διατάξεις 

1. Οι κατά την παρ.1 του άρθρου 2 του ν.880/1979 
Ζώνες Αγοράς Συντελεστή (Ζ.Α.Σ.), που έχουν καθο¬ 
ριστεί με προεδρικά διατάγματα πριν από την ισχύ του 
παρόντος νόμου, εξακολουθούν να ισχύουν μετονομα¬ 
ζόμενες σε Ε.Ζ.Υ.Σ. μόνον εφόσον πληρούνται τα 
κριτήρια της ενότητας Α του άρθρου 4 αυτού, βέβαιου - 
μένου τούτου με απόφαση του Υπουργού Περιβάλλο¬ 
ντος, Χωροταξίας και Δημόσιων Έργων, που δημο¬ 
σιεύεται στην Εφημερίδα της Κυβερνήσεως. Ζ.Α.Σ. οι 
οποίες προβλέπονται από εγκεκριμένα Γ.Π.Σ. είναι δυ¬ 
νατόν να εγκρίνονται ως Ε.Ζ.Υ.Σ. με τη διαδικασία της 
ενότητας Δ του άρθρου 4 του παρόντος νόμου, εφόσον 
πληρόύνται τα κριτήρια της ενότητας Α του ίδιου άρθρου. 

2. Εξακολουθούν να ισχύουν τίτλοι Μ.Σ.Δ. που έχουν 
εκδοθεί πριν από την ισχύ του παρόντος νόμου. 

3. Επιτρέπεται η έκδοση τίτλων Μ.ΣΔ με βάση 
προεδρικά διατάγματα, που έχουν εκδοθεί πριν από 
την ισχύ του παρόντος νόμου, εφόσον τα προεδρικά 
διατάγματα αυτά εξακολουθούν να ισχύουν. 

4. Αιτήματα για έγκριση χορήγησης τίτλου Μ.Σ.Δ., 
για τα οποία έχει γνωμοδοτήσει μέχρι 30.5.1994 θετικά 
το Κ.Σ.ΧΟ.Π.. προωθούνται για έκδοση της απόφασης 
της παρ. 1 του άρθρου 2 του παρόντος νόμου. 

5. α) Επιτρέπεται η έκδοση οικοδομικής άδειας για 
την πραγματοποίηση Μ.Σ.Δ., εφόσον μέχρι τις 30.5.1994 
έχει εκδοθεί σχετικό προεδρικό διάταγμα ή απόφαση 
προϊσταμένου της αρμόδιας περιφερειακής υπηρεσίας 
για τις περιπτώσεις εντός εγκεκριμένων Ζ.Α.Σ ή έχει 
κατατεθεί, στην αρμόδια πολεοδομική υπηρεσία, πλήρης 
φάκελος για την έκδοση οικοδομικής άδειας στις πε¬ 
ριπτώσεις εφαρμογής των διατάξεων του άρθρου 42 
του ν. 2145/ 1993. 

Η άδεια αυτή εκδίδεται ύστερα από σύμφωνη γνώμη 
της οικείας Επιτροπής Πολεοδομικού και Αρχιτεκτονικού 
Ελέγχου (Ε.Π.Α Ε), εφόσον για το ακίνητο συντρέχουν 
τα κριτήρια των παραγράφων 2 και 3 της ενότητας Α 
του άρθρου 4 του παρόντος νόμου. 

β) Εάν δεν συντρέχουν τα κριτήρια και οι προϋπο¬ 
θέσεις της προηγούμενης περίπτωσης α' για τη χορή¬ 
γηση οικοδομικής άδειας, η αρμόδια περιφερειακή υ¬ 
πηρεσία διακόπτει προσωρινώς τις οικοδομικές εργασίες 
ή αναβάλλει την έκδοση της οικοδομικής άδειας. Στη 
συνέχεια, στις μεν περιπτώσεις περιοχών εκτός Ζ.Α.Σ., 
με απόφαση του Υπουργού Περιβάλλοντος, Χωροταξίας 
και Δημόσιων Εργων, ύστερα από γνωμοδότηση του 
Κ.Σ.Χ.ΟΠ., καταργείται το προεδρικό διάταγμα Μ.Σ.Δ. 
στο συγκεκριμένο ωφελούμενο ακίνητο, στις δε περι¬ 
πτώσεις εντός Ζ.Α.Σ. ανακαλείται η εκδοθείσα απόφαση 
προϊσταμένου Μετά τη δημοσίευση της παραπάνω α¬ 
πόφασης Υπουργού ή την έκδοση της απόφασης προϊ¬ 
σταμένου της αρμόδιας περιφερειακής υπηρεσίας δια¬ 
κόπτονται οριστικά οι οικοδομικές εργασίες ή δεν χο¬ 
ρηγείται η οικοδομική άδεια. 

6. σ) Για τις αιτήσεις με πλήρη μελέτη που έχουν 
υποβληθεί στην αρμόδια κεντρική υπηρεσία μέχρι τις 
30.5.1994 σε οποιοδήποτε στάδιο της διαδικασίας και 
αν βρίσκονται και αφορούν την πραγματοποίηση Μ.Σ.Δ., 
ή αυτές που θα υποβληθούν εφόσον μέχρι την παραπάνω 
ημερομηνία είχαν υποβάλει στον Ε.Ο.Τ. πλήρη αρχιτε¬ 
κτονική μελέτη για συνηγορία πραγματοποίησης Μ.Σ.Δ, 
κτιρίου με τουριστική χρήση, δύναται να εκδοθεί από¬ 
φαση έγκρισης της Μ.Σ.Δ από τον Υπουργό Περιβάλ¬ 
λοντος, Χωροταξίας και Δημόσιων Έργων, που δημο¬ 
σιεύεται στην Εφημερίδα της Κυβερνήσεως, ύστερα από 
σύμφωνη γνώμη του Κ.Σ.ΧΟ.Π , ότι δεν βλάπτεται το 
άμεσο και ευρύτερο περιβάλλον και ότι συντρέχουν τα 
κριτήρια των παραγράφων 2 και 3 της ενότητας Α του 
άρθρου 4 του παρόντος νόμου. Τα παραπάνω εφαρ¬ 
μόζονται ανάλογα και για την έκδοση απόφασης προϊ¬ 
σταμένου της αρμόδιας περιφερειακής υπηρεσίας στις 
περιπτώσεις ωφελούμενων ακινήτων που βρίσκονται σε 
περιοχές εντός Ζ.Α.Σ.. Στις περιπτώσεις αυτές, αντί 
του Κ.Σ.Χ.Ο Π. απαιτείται η σύμφωνη γνώμη της οικείας 
Ε Π.Α Ε.. 

β) Γ ια την έκδοση των παραπάνω αποφάσεων υπουρ¬ 
γού ή προϊσταμένου της αρμόδιας περιφερειακής υπη¬ 
ρεσίας ισχύουν οι εξής περιορισμοί: 

(1) Για κτίρια κατοικίας η αύξηση του ισχύοντος Σ.Δ., 
λόγω της Μ.Σ.Δ.. δεν μπορεί να υπερβεί το 50% για 


Σ.Δ. μέχρι και 0.8 και το 30% για Σ.Δ. πάνω από 0.8 
Ο συνολικός Σ.Δ, δεν μπορεί να υπερβεί το 2.4. 

(2) Για ειδικά κτίρια η αύξηση του ισχύοντος ή του 
νομίμως πραγματοποιηθέντος Σ.Δ., λόγω της Μ.Σ.Δ., 
δεν μπορεί να υπερβεί το 100 % για το τμήμα του Σ.Δ. 
μέχρι και 0 8, το 70 % για το τμήμα του Σ.Δ. πάνω 
από 0.8 μέχρι και 1.2 και το 50 % για το πάνω από 
1.2. Ο συνολικός Σ.Δ. δεν μπορεί να υπερβεί το 3. 

(3) Δεν επιτρέπεται η υπέρβαση των ορίων του ιδεατού 
στερεού της παρ. 6 του άρθρου 9 του ν. 1577/1985 
και του ισχύοντος ποσοστού κάλυψης του ακινήτου. 

(4) Κατά την πραγματοποίηση της Μ.Σ.Δ. μπορεί να 
αυξηθεί το ισχύον ύψος της περιοχής το πολύ κατά 
3.30 μ., εάν το ύψος καθορίζεται από ειδικές διατάξεις. 
Εάν το ύψος της περιοχής του ωφελούμενου ακινήτου 
προκύπτει από τις διατάξεις του άρθρου 9 του 
ν. 1577/1985, το πραγματοποιούμενο ύψος, λόγω Μ.Σ.Δ., 
δεν μπορεί να υπερβεί, αυτό που προκύπτει από το 
συνολικό Σ.Δ. του ακινήτου. 

γ) Στις περιοχές που έχουν χαρακτηριστεί ως Ζ.Α.Σ. 
δεν ισχύουν οι περιορισμοί (1) και (2) αλλά εφαρμόζονται 
αντίστοιχα τα όρια αύξησης του Σ.Δ. που προβ.',έπονται 
από το διάταγμα έγκρισης της Ζ.Α.Σ.. 

δ) Προεδρικά διατάγματα, που εκδόθηκαν για πραγ¬ 
ματοποίηση Μ.Σ.Δ,, με χρησιμοποίηση των μειωτικών 
συντελεστών του εντύπου 3 του Υπουργείου Οικονο¬ 
μικών, για τον καθορισμό αξίας γης με αντικειμενικά 
κριτήρια, δύναται να τροποποιούνται με απόφαση του 
Υπουργού Περιβάλλοντος, Χωροταξίας και Δημόσιων 
Εργων μετά από γνώμη του Κ.Σ.Χ.Ο Π. για την έκδοση 
τίτλου Μ.Σ.Δ. υπέρ των δικαιούχων του βαρυνόμενου 
ακινήτου, για τις επιπλέον επιφάνειες που έχουν με¬ 
ταφερθεί λόγω εφαρμογής των παραπάνω μειωτικών 
συντελεστών. 

7. Κατά την εφαρμογή της προηγούμενης παραγράφου 
για την εκτίμηση των ακινήτων (βαρυνόμενων και ω¬ 
φελούμενων) σύμφωνα με τις διατάξεις της παρ.1 του 
άρθρου 18 του παρόντος νόμου: α) για τις περιοχές 
που καλύπτονται από το σύστημα αντικειμενικού προσ¬ 
διορισμού της αξίας των ακινήτων λαμβάνονται οι πί¬ 
νακες της απόφασης 1007982/31/40013/21.1,1993 
(ΦΕΚ 13 Β) του Υπουργού Οικονομικών, β) για τις 
λοιπές περιοχές λαμβάνεται υπόψη η τελευταία μετά 
τις 21.1.1993 εκτίμηση ακινήτου που έχει γίνει από την 
αρμόδια Δ.Ο.Υ.. 

8. Διατάγματα για πραγματοποίηση Μ.Σ.Δ. που εκ¬ 
δόθηκαν πριν από την ισχύ του παρόντος νόμου δύναται 
να τροποποιούνται με απόφαση του Υπουργού Περι¬ 
βάλλοντος, Χωροταξίας και Δημόσιων Έργων, μετά από 
σύμφωνη γνώμη του Κ.Σ.Χ Ο.Π., εφόσον η τροποποίηση 
δεν αφορά αύξηση των εγκεκριμένων συνολικού Σ.Δ. 
ποσοστού κάλυψης του οικοπέδου και μέγιστου ύψους 
κτιρίου. 

9. Οι διοικητικές πράξεις, που προβλέπονται από πς 
διατάξεις της παρ. 7, πρέπει να έχουν εκδοθεί μέσα 
σε προθεσμία δύο (2) ετών από την ισχύ του παρόντος 
νόμου. 

10. Επιτρέπεται να εκδοθεί νέα οικοδομική άδεια για 
την αποπεράτωση κτιρίου του οποίου έχει ολοκληρωθεί 
ο φέρων οργανισμός με άδεια που είχε εκδοθεί με τις 
προϊσχύουσες διατάξεις, κατά το σύστημα της μετα¬ 
φοράς Σ.Δ. πριν από την 30.05.1994 και η άδεια αυτή 
καθώς και οι συναφείς διοικητικές πράξεις έπαυσαν 
οπωσδήποτε να ισχύουν. 

Η νέα οικοδομική άδεια χορηγείται με τις προβλέψεις 
της μελέτης της αρχικής άδειας οικοδομής μετά από 
σύμφωνη γνώμη της Ε.Π.Α.Ε. και με την απαραίτητη 
προϋπόθεση ότι για το ωφελούμενο ακίνητο συντρέχουν 
τα κριτήρια των παραγράφων 2 και 3 της ενότητας Α 
του άρθρου 4 του παρόντος νόμου. 

Κατά της απόφασης της πρωτοβάθμιας Ε.Π.Α.Ε. δύ- 
ναται να υποβληθεί εντός μηνός από την έκδοσή της 
ένσταση στην αρμόδια δευτεροβάθμια Ε.Π Α.Ε. από 
πολίτη ή τον Ο.Τ.Α. στην περιοχή του οποίου ανεγείρεται 
το κρινόμενο κτίριο. 

Άρθρο 22 

Διατηρητέα χρήση γης 

Στο τέλος του πρώτου εδαφίου της παρ. 2 του άρ¬ 
θρου 4 του ν. 1577/1985 προστίθεται εδάφιο ως εξής: 

"Με την ίδια απόφαση και για τους λόγους της 
προηγούμενης παραγράφου μπορεί να χαρακτηρίζεται 
ως διατηρητέα η χρήση ακινήτου με ή χωρίς κτίσματα.· 

Άρθρο 23 

1. Στα άρθρο 21 του ν. 663/1977, όπως τροποποιήθηκε 
με το άρθρο 25 του ν. 1419/1984 (ΦΕΚ 28 Α), προ¬ 
στίθεται εδάφιο ε' που έχει ως εξής: 

'ε) του εγκλήματος, που προβλέπεται στην παράγραφο 
1 του άρθρου 114 του ν. 1892/1990, όπως τροποποιήθηκε 
με την παράγραφο 2 του άρθρου 29 του ν.2081/1992 - . 

2. α Στο πρώτο εδάφιο της παρ. 1 του άρθρου 24 
του ν.1650/1986 "Για την προστασία του περιβάλλοντος - 
(ΦΕΚ 160 Α') μετά τις λέξεις 'ή τουριστικών δραστη¬ 
ριοτήτων προστίθενται οι λέξεις "ή χονδρεμπορικών 
δραστηριοτήτων”. 

Επίσης στο δεύτερο εδάφιο της ίδιας ως άνω πα¬ 
ραγράφου μετά τις λέξεις "ή τουριστικής δραστηριό¬ 
τητας - προστίθενται οι λέξεις ”ή χονδρεμπορικής δρα¬ 
στηριότητας - . 

β. Το δεύτερο εδάφιο της παραγράφου 2 του άρθρου 
24 του ν.1650/1986, όπως αντικαταστάθηκε με την 
παράγραφο 15 του άρθρου 98 του ν. 1892/1990 (ΦΕΚ 
101 Α'), αντικαθίσταται ως εξής: 

Ό συντελεστής δόμησης για τις βιομηχανικές δρα¬ 
στηριότητες δεν μπορεί να υπερβαίνει το 1.6, για τις 
χονδρεμπορικές δραστηριότητες το 1.2 και για τις 
τουριστικές το 0.6.". 

3. α.Η παράγραφος 7 του άρθρου 6 του ν. 1337/1983. 
όπως προστέθηκε με την παράγραφο 14 του άρθρου 
98 του ν. 1892/1990, αντικαθίσταται ως εξής: 

”7. Δεν μπορεί να είναι μεγαλύτερος του 1,6 ο 
συντελεστής δόμησης στις περιοχές επεκτάσεων, σύμ¬ 
φωνα με την παράγραφο 1 του άρθρου 1 του παρόντος, 
όπως ισχύει, στις οποίες προβλέπονται χρήσεις γης 
σύμφωνα με τα όρθρα 5 και 6 του π.δ./τος της 23.2/ 
6.3,1987 -Κατηγορίες και περιεχόμενο χρήσεων γης" 
(ΦΕΚ 166 Δ'), όπως ισχύει κόθε φορά και του 1.2 για 
τη χρήση του άρθρου 7 του ίδιου π.δ/τος. Το αυτό 
ισχύει και για τα άρθρα 6 και 7 του π.δ./τος 81/1980 
-Περί ειδικών χρήσεων γης και ανωτάτων μεγεθών 
επιτρεπομένης εκμετάλλευσης οικοδομήσιμων χώρων - 
(ΦΕΚ 27 Α').” 

β, Στο τέλος της παραγράφου 4 του άρθρου 8 του 
ν. 1337/1983 προστίθεται εδάφιο ζ ως κάτωθι: 

•ζ. Η εισφορά σε γη ειδικά για τις χρήσεις που 
αναφέρονται στα άρθρα 5,6 και 7 του από 23.2 1987 


π.δ/τος (ΦΕΚ 166 Δ ), όπως ισχύει, ορίζεται: 

α. Για τμήμα ιδιοκτησίας μέχρι 1.000 τ.μ. ποσοστά 
20 %. 

β. Για τμήμα ιδιοκτησίας πάνω από 1.000 τ.μ. μέχρι 
4.000 τ.μ ποσοστό 30%. 

γ. Για τμήμα ιδιοκτησίας πάνω από 4.000 τ.μ. ποσοστό 
40%.·. 

γ. Οι ως άνω εισφορές σε γη εφαρμόζονται και σπς 
ζώνες ανάπτυξης παραγωγικών δραστηριοτήτων που 
προορίζονται για βιομηχανικές και χονδρεμπορικές δρα¬ 
στηριότητες του άρθρου 24 του ν.1650/1986, όπως 
ισχύει και τροποποιείται δια της προηγούμενης παρα¬ 
γράφου. 

4 Οι περιοχές που περιλαμβάνονται σε ζώνη οικιστικού 
ελέγχου (Ζ.Ο.Ε.) και στις οποίες καθορίζονται οι χρήσεις 
των άρθρων 5, 6 και 7 του από 23.2.87 π.δ/τος (ΦΕΚ 
166 Δ') δύναται να πολεοδομούνται με την πράξη 
καθορισμού της Ζ.Ο.Ε. αντί τόυ γενικού πολεοδομικού 
σχεδίου, εφαρμοζομένων κατά τα λοιπά των διατάξεων 
του ν. 1337/1983, όπως ισχύει. 

5. Στο τέλος της παραγράφου 10 του άρθρου 9 του 
ν. 1512/1985 (ΦΕΚ 4 Α'), όπως συμπληρώθηκε με την 
παρ.4 του άρθρου 31 του ν. 1577/1985 (ΦΕΚ 210 Α’), 
προστίθενται τα κάτωθι: 

Επίσης με απόφαση του Υπουργού Περιβάλλοντος, 
Χωροταξίας και Δημόσιων Έργων, που εκδίδεται με την 
ίδια διαδικασία μπορούν να εξαιρούνται από την κατε¬ 
δάφιση αυθαίρετοι κτίσματα ή κτιριακές και μηχανολο¬ 
γικές εγκαταστάσεις της Ελληνικά Διυλιστήρια Αοπρο- 
πύργοιι Α.Ε.”, εφόσον έχουν ανεγερθεί μέχρι τη δημο¬ 
σίευση του παρόντος και βρίσκονται μέσα σε ζώνη 
απαλλοτριώσεως. Για την εξαίρεση από την κατεδάφιση 
καταβάλλεται πρόστιμο ανέγερσης ύψους επτακοσίων 
εκατομμυρίων (700.000.000) δραχμών, το οποίο περιέρ¬ 
χεται στον ειδικό λογαριασμό του Ε.Τ.Ε.Ρ.Π.Σ. "πράσινο 
ταμείο· που προβλέπεται απο τις διατάξεις της παρα¬ 
γράφου 7 του άρθρου 3 του ν.2242/1994 (ΦΕΚ 162 Α') 
ως εξής: α) διακόσια εκατομμύρια (200.000.000) δραχμές 
εντός μηνός από τη δημοσίευση του παρόντος, β) 
τριακόσια εκατομμύρια (300.000.000) δραχμές εντός 
τεσσάρων μηνών από τη δημοσίευση του παρόντος και 
γ) διακόσια εκατομμύρια (200.000.000) δραχμές εντός 
επτά μηνών από τη δημοσίευση του παρόντος.". 

6. α. Τα πρόσπμα της παραγράφου 2 του άρθρου 17 
του ν. 1337/1983 μειώνονται κατά 30% στις παρακάτω 
περιπτώσεις· 

αα. Για αυθαίρετα που η κοινοποίηση της έκθεσης 
αυθαιρέτου γίνεται μετά τη δημοσίευση του νόμου αυτού, 
εφόσον ο ενδιαφερόμενος υποβάλλει μέσα στην προ¬ 
θεσμία υποβολής της ένστασης, κατά το άρθρο 2 του 
από 5 -12.7.1983 π.δ/τος (ΦΕΚ 291 Δ'). αντί ένστασης 
αίτηση με υπολογισμό του ύψους των προστίμων ανέ¬ 
γερσης και διατήρησης, σύμφωνα με ης κείμενες δια¬ 
τάξεις και δήλωση ότι αποδέχεται ανεπιφύλακτα την 
έκθεση και τις τυχόν διορθώσεις που θα επιφέρει η 
υπηρεσία στον υπολογισμό του ύψους των προστίμων. 

αβ. Για αυθαίρετα που η κοινοποίηση της έκθεσης 
αυθαιρέτου έγινε πριν από τη δημοσίευση του νόμου 
αυτού και δεν έχουν ακόμα βεβαιωθεί τα πρόστιμα στην 
αρμόδια Δ.Ο Υ , εφόσον η αίτηση και η δήλωση της 
υποπερίπτωσης αα' υποβληθούν μέσα σε προθεσμία έξι 
(6) μηνών από τη δημοσίευση του παρόντος νόμου. 

β Οι διατάξεις της προηγούμενης περίπτωσης ά 
εφαρμόζονται ανάλογα και σε αυθαίρετα για τα οποία 
έχουν εφαρμογή οι διατάξεις της παραγράφου 7 του 
άρθρου 18 του ν. 1337/1983, 

Υ- Στο τέλος της παραγράφου 8 του άρθρου 9 του 
ν 1512/1985 (ΦΕΚ 4 Α') προστίθενται τα εξής: 

Με την απόφασή εξαίρεσης το επιβαλλόμενο πρό ¬ 
στιμο διατήρησης της περίπτωσης β' της παραγράφου 
2 του άρθρου 17 του ν. 1337/1983 μπορεί να μετατρέ- 
πεται σε πρόστιμο εφάπαξ. Το ύψος ταυ εφάπαξ αυτού 
προστίμου ορίζεται οτο τετραπλάσιο του προστίμου 
ανέγερσης της περίπτωσης α' της παραγράφου 2 του 
ίδιου άρθρου. Σε περίπτωση που έχει εκδοθεί η απόφαση 
εξαίρεσης, μπορεί να εκδίδεται συμπληρωματική από¬ 
φαση του οικείου νομάρχη. Τυχόν βεβαιωθέντα πρό¬ 
στιμα διατήρησης συμψηφίζονται με το εφάπαξ κατα¬ 
βαλλόμενο πρόστιμο. Τυχό καταβληθέντα πρόστιμα δια¬ 
τήρησης κατά το ποσό που υπερβαίνουν το ποσό του 
εφάπαξ προστίμου δεν επιστρέφονται. Με απόφαση 
του Υπουργού Περιβάλλοντος, Χωροταξίας και Δημό¬ 
σιων Εργων καθορίζονται οι προϋποθέσεις για τη με¬ 
τατροπή του προστίμου διατήρησης σε εφάπαξ κατα¬ 
βαλλόμενο πρόστιμο είτε αυτή γίνεται με την απόφαση 
της εξαίρεσης από την κατεδάφιση είτε με συμπληρω¬ 
ματική απόφαση νομάρχη καθώς και η σχετική διαδικασία 
και κάθε άλλη λεπτομέρεια." 

7. Οι όροι δόμησης και ο τρόπος έκδοσης των 
οικοδομικών αδειών για τους Σταθμούς Εξυπηρέτησης 
Αυτοκινήτων (Σ.Ε.Α.), Κέντρα Διοίκησης Αυτοκινητο¬ 
δρόμων (Κ.Δ.Α.) και Σταθμούς Διοδίων (Σ.Δ.) σε ειδικές 
επιλεγμένες από τη Γενική Γραμματεία Δημόσιων Έργων 
του Υ.ΠΕ.ΧΩ.Δ.Ε. και το Ταμείο Εθνικής Οδοποιίας 
(Τ.Ε.Ο.). θέσεις κατά μήκος των αυτοκινητοδρόμων και 
δρόμων ταχείας κυκλοφορίας ορίζονται, ως εξής: 
α. Σταθμοί εξυπηρέτησης αυτοκινήτων (Σ.Ε.Α.) 
Ελάχιστη επιφάνεια γηπέδου: 10.000 τ μ 
Μέγιστο ποσοστό κάλυψης; 15% της επιφάνειας του 
γηπέδου. 

Μέγιστος συντελεστής δόμησης: 20% 

Αποστάσεις οπό πίσω και πλάγια όρια του γηπέδου: 
7.50 μ. 

Αποστάσεις μεταξύ των κτιρίων: 5,00 μ. 

Η απόσταση των κτιρίων από τον άξονα του δρόμου, 
καθώς και το ύψος των κτιρίων και των στεγάστρων, 
καθορίζονται από τη σχετική μελέτη. Επιτρέπεται η 
κατασκευή κτιριακών επιφανειών υπεράνω των αυτοκι¬ 
νητοδρόμων και κάθετα προς αυτούς {γεφυρωτές κα¬ 
τασκευές) σύμφωνα με την εγκεκριμένη μελέτη. Για τις 
εγκαταστάσεις αυτές δεν έχουν εφαρμογή οι διατάξεις 
του π.δ/τος της 15.6.1994 (ΦΕΚ $32 Δ ). 

β. Σταθμοί Διοδίων και Κέντρα Διοίκησης Αυτοκινη¬ 
τοδρόμων (Σ.Δ.- Κ.Δ.Α.). 

Ελάχιστη επιφάνεια γηπέδου: 1.000 τ.μ. 

Μέγιστο ποσοστό κάλυψης: 30% της επιφάνειας του 
γηπέδου. 

Μέγιστος συντελεστής δόμησης: 50%. 

Μέγιστος αριθμός ορόφων: 2. 

Μέγιστο ύψος κτιρίων: 7,50 μ. + 1,50 μ. για τη στέγη. 
Αποστάσεις των κτιρίων από πίσω και πλάγια άρια: 
5.00 μ. 

Η απόσταση των κτιρίων από τον άξονα του δρόμου 
καθορίζεται από τη σχετική μελέτη. 

γ. Οι μελέτες εφαρμογής των Σ.Ε.Α., Κ.Δ.Α. και Σ.Δ. 
εγκρίνονται οπό τη Γ ενική Γ ραμματεία Δημόσιων Εργων, 
ύστερα από σύμφωνη γνώμη της Δ/νσης Ειδικών Έργων 
Αναβάθμισης Περιοχών (Δ.Ε.Ε.Α.Π.). 

δ. Για την κατασκευή των πιό πάνω εγκαταστάσεων 
(Σ.Ε.Α., Κ.Δ.Α. και Σ.Δ.) δεν απαιτείται η έκδοση οικο¬ 
δομικής άδειας από την πολεοδομική υπηρεσία της 
περιοχής όπου αυτές κατασκευάζονται, αλλά η έγκριση 


των μελετών εφαρμογής επέχει θέση οικοδομικής ά¬ 
δειας Η σύνδεση των εγκαταστάσεων αυτών με τα 
δίκτυα ύδρευσης, ηλεκτροφωτισμού, τηλεφώνου κ.λπ. 
γίνεται ύστερα από βεβαίωση της Τεχνικής Υπηρεσίας 
του Τ.Ε.Ο. ότι τα έργα εκτελέσθηκαν σύμφωνα με την 
εγκεκριμένη μελέτη. 

8. Επιτρέπεται κάτω από όρους και προϋποθέσεις η 
λειτουργία θερινών κινηματογράφων ή θεάτρων, εντός 
του Αλσους του Πεδίου του 'Αρεως στη Λεωφόρο 
Αλεξάνδρας, καθώς και του υπάρχρντος κέντρου ψυ¬ 
χαγωγίας. Με απόφαση του Υπουργού Περιβάλλοντος, 
Χωροταξίας και Δημόσιων Έργων μετά από γνώμη του 
Συμβουλίου Δημόσιων Έργων, ορίζεται ο αριθμός, ο 
χρόνος και οι προϋποθέσεις λειτουργίας των θερινών 
κινηματογράφων ή θεάτρων και του κέντρου, τα οποία 
ως συγκρότημα θα λειτουργήσουν στο μέλλον ως δη¬ 
μοτική επιχείρηση. 

9. Στο χώρο που εγκρίθηκε με την υπ' αριθμ. 7204/1986 
απόφαση του Νομάρχη Ηρακλείου Κρήτης για την α¬ 
νέγερση πανεπιστημιακών εγκαταστάσεων και πανεπι¬ 
στημιακού νοσοκομείου στο Ηράκλειο Κρήτης, αποχα¬ 
ρακτηρίζεται το τμήμα που φαίνεται στο συνδημοσιευό- 
μενο διάγραμμα κλίμακας 1: 5.000 με στοιχειό Ε-2-Η- 
Θ-Ι-Κ-Λ-Μ-Ε. 

Στο χώρο αυτόν επιτρέπονται οι κάτωθι χρήσεις: 

- κατοικία, 

- κτίρια εκπαίδευσης, 

- αθλητικές εγκαταστάσεις, 

- πολιτιστικά κτίρια, 

- κτίρια κοινωνικής πρόνοιας, 

- γραφεία, τράπεζες, ασφάλειες, κοινωνικοί οργανισμοί 

- εμπορικά κσταστήμοτα (με εξαίρεση τις υπεραγορές 
κοι το πολυκαταστήματα), 

- αναψυκτήριο, 

- κτίρια, γήπεδα στάθμευσης. 

Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων και του κατά περίπτωσή 
αρμόδιου υπουργού με γνώμη του οικείου νομαρχιακού 
συμβουλίου δύναται να τροποποιείται η υπ' αριθμ. 
16/1981 (ΦΕΚ 654 Β ) απόφαση του Εθνικού Συμβουλίου 
Χωροταξίας και Περιβάλλοντος που αφορά στην έγκριση 
συστήματος οργανώσεως των οικιστικών περιοχών του 
Πολεοδομικου Συγκροτήματος Ηρακλείου και της ευ¬ 
ρύτερης περιοχής του. 

10. Στο τέλος της παραγράφου 6 του άρθρου 11 του 
ν. 716/1977 (ΦΕΚ 295 Α') προστίθεται εδάφιο ως εξής: 

'Οι διατάξεις του προηγούμενου εδαφίου εφαρμόζο¬ 
νται αναλόγως και για τα προγράμματα αρχιτεκτονικών 
διαγωνισμών ιδεών με την επωνυμία ΈυΡΟΡΑΝ", που 
διέπονται από ιδιαίτερο καθεστώς και προκηρύσσονται 
από το Υπουργείο Περιβάλλοντος, Χωροταξίας και Δη¬ 
μόσιων Εργων, σύμφωνα με τις διατάξεις του άρθρου 
5 παρ. 2 του ν. 1512/1985 {ΦΕΚ 4 Α )\ 

Άρθρο 24 

Η ποράγραφος 4 του άρθρου 5 του ν. 2229/1994 
(ΦΕΚ 138 Α') αντικαθίσταται ως εξής: 

’4. Στους μόνιμους και με σύμβαση εργασίας αορίστου 
χρόνου υπαλλήλους του Υπουργείου Περιβάλλοντος, 
Χωροταξίας και Δημόσιων Έργων και της Γ ενικής Γ ραμ- 
ματείας Δημόσιων Εργων του αυτού Υπουργείου, καθώς 
και στους υπαλλήλους των Ν.Π.Δ.Δ. των εποπτευόμενων 
από το Υπουργείο Περιβάλλοντος, Χωροταξίας και Δη¬ 
μοσίων Έργων και τη Γενική Γραμματεία Δημόσιων 
Έργων, που ασχολούνται με σχεδιασμό, προγραμματι- 

αμό. μελέτες, έργο, προστασία περιβάλλοντος, έλεγχο 
πολεοδομικής νομοθεσίας, διαχείριση, προμήθειες, διοι- 
κητική-τεχνική και οικονομική υποστήριξη στην εκπό¬ 
νηση μελετών, κατασκευή και συντήρηση έργων, ορ¬ 
γάνωση και στελέχωση υπηρεσιών και τήρηση των 
μητρώων ΜΕΚ και ΜΕΕΠ και μελετητών και που συμ¬ 
βάλλουν στην προώθηση του έργου των υπηρεσιών και 
ιδίως στην εκτέλεση των έργων (μελέτη -κατασκευή) 
οπό απόψεως τεχνικής, λειτουργικής, νομικής και οι¬ 
κονομικής, μέσα στις συμβατικές προθεσμίες, εξασφα¬ 
λίζοντας πλήρως τα συμφέροντα του Δημοσίου, κατα¬ 
βάλλεται πρόσθετη αμοιβή από το σύνολο των πιστώ¬ 
σεων που διατίθενται για την εκπόνηση των μελετών, 
την κατασκευή και συντήρηση των έργων του Υπουρ¬ 
γείου Περιβάλλοντος, Χωροταξίας και Δημόσιων Εργων 
και της Γενικής Γραμματείας Δημόσιων Έργων και τα 
οποιαδηποτε πρόστιμα επιβάλλονται από τις Υπηρεσίες 
αυτών, καθώς και από το σύνολο των πιστώσεων του 
προϋπολογισμού του Ε.Τ.Ε.Ρ.Π.Σ , και που σε καμίο 
περίπτωση δεν μπορεί να είναι ανώτερη του ποσοστού 
δύο τοις εκατό (2%) του προϋπολογισμού των ανωτέρω 
διατεθησομένων πιστώσεων και προστίμων. Η πρόσθετη 
αμοιβή καταβάλλεται και στο προσωπικό που υπηρετεί 
με τοποθέτηση ή απόσπαση στο Υπουργείο Περιβάλ¬ 
λοντος, Χωροταξίας και Δημόσιων Εργων και της Γε¬ 
νικής Γραμματείας Δημόσιων Εργων, εφόσον συμβάλλει 
ο τον ανωτέρω σκοπο 

Το προϊόν του ανωτέρω ποσοστού κατατίθεται σε 
ειδικό έντοκο λογαριασμό, που ανοίγεται σε οποιαδή- 
ποτε τράπεζα που λειτουργεί νόμιμα στην Ελλάδα 
ύστερα από σχετικό διαγωνισμό. Η διαχείριση του ειδικού 
λογαριασμού γίνεται από τη Διεύθυνση Οικονομικού της 
Γενικής Γραμματείας Δημόσιων Εργων. 

Οι προϋποθέσεις, τα ειδικότερα κριτήρια ποιοτικής 
και ποσοστικής απόδοσης, η υποχρέωση παροχής υ¬ 
πηρεσιών πέραν του κανονικού ωραρίου, το ύψος, οι 
εγκρίσεις των ποσών από τις σχετικές πιστώσεις που 
κατατίθενται σε ειδικό λογαριασμό και γενικά η διαδικασία 
καταβολής της αμοιβής και ο τρόπος διαχείρισης του 
λογαριασμού αυτού καθορίζονται με απόφαση των Υ¬ 


πουργών Περιβάλλοντος, Χωροταξίας και Δημόσιων Ερ¬ 
γων και Οικονομικών. 

Η ανωτέρω πρόσθετη αμοιβή δεν μπορεί μηνιαίως να 
υπερβαίνει τα τρία πέμπτα (3/5) του συνόλου των 
αποδοχών της οργανικής θέσης του υπαλλήλου". 

Άρθρο 25 

Κοταργοΰμενες διατάξεις 

1. Το άρθρο 2 του ν, 880/1979. όπως ισχύει, 

2. Τα προεδρικά διατάγματα 470/1979 και 510/1979, 
όπως ισχύουν. 

3. Το άρθρο 42 του ν. 2145/1993 (ΦΕΚ 88 Α ). 

Άρθρο 26 

Η ισχύς του παρόντος νόμου αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κρότους. 


Αθήνα, 10 Απριλίου 1995 


Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝ ΙΟΥ 

ΔΙΚΑΙΟΣΥΝΗΣ 

Α. ΠΕΠΟΝΗΣ 


ΟΙΚΟΝΟΜΙΚΩΝ 

Α.ΠΑΠΑΔΟΠΟΥΛΟΣ 

ΠΕΡ/ΝΤΟΣ, ΧΩΡ/ΞΙΛΣ Δ ΔΗΜ. ΕΡΓΩΝ 

Κ. ΛΑΛΙΩΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 11 Απριλίου 1995 

Ο ΕΠΙ ΤΗΣ ΔΚΑΙΟΣΥΝΗΣ ΥΠΟΥΡΓΟΣ 

Α. ΠΕΠΟΝΗΣ 



ΦΕΚ 69 


ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΠΡΩΤΟ) 











3360 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Ε ΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΟΒ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00" έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547_ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της άξιος του δια μέσου Δημοσίου Ταμείου Γ ια πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (Βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


I Κωδικ ός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α’ 

Δρχ. 

20.000 

Δρχ. 

1.000 

β) 

» 

» 

» 

Β' 


40.000 


2.000 

Υ) 

» 

» 

» 

Γ 


10.000 

» 

500 

δ) 

» 

» 

» 

Δ' 

» 

40.000 


2.000 

ε) 

» 

» 

» 

Αναπτυξιακών Πράξεων 


25.000 


1.250 

στ) 

» 

» 

» 

ΙΜ.Π.Δ.Δ. 

» 

10.000 


500 

ζ) 

» 

» 

» 

ΠΑΡΑΡΤΗΜΑ 


5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 


10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. &Ε.Π.Ε. 

» 

210.000 


10.500 

ια) 

Γιο 

όλα 

τα Τεύχη εκτός ΤΑΕΈΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












